text:
Reba Video
Baza Shangazi
Amabanga 10 yo Kugarura Umunezero mu Rukundo
Nyuma y’ibyo bibazo byose, umuti si uguhita ubivamo, banza ahubwo wisuzumme, usuzume n’umukunzi wawe, mwembi musuzumane, mumenye neza ikibazo gihari kuko birashoboka ko gikemuka maze mukongera mugakomeza urukundo rwanyu mutishishanya.
Dore ibintu icumi bishobora gutuma umunezero ugaruka mu rukundo rwanyu
1. Ntimukiganira bihagije, none gerageza ugarure uwo muco hagati yanyu
Icyica umubano mwiza utagira amakaraza mu rukundo rwanyu ni uko akenshi usanga umwe muri mwe ashobora guhora yumva undi ariko agasa n’aho we adafite uburenganzira bwo kuvuga icyo yifuza mu rukundo rwanyu. Ugahora wumva ugomba gushimisha uwo mukundana kabone n’aho wowe waba utabyishimiye.
Niba hari aho wifuza kujya kandi ukaba wumva byagushimisha ujyanye n’uwo wihebeye, mubaze niba nawe abishaka kandi ubimusabe hakiri kare kugira ngo nawe umuhe umwanya wo kubitekerezaho.
Niba hari cyo akubwiye ko kitamushimishije, mwumve umusobanuze neza maze ugerageze kukireka kabone n’aho cyaba kigoye, ugikorere ko umukunda kandi wamurutushije abandi.
2. Wasanga nyamara n’ubwo mubana cyangwa mumaze igihe mukundana mutaziranye. Guhera uyu munsi gerageza ufate umwanya uhagije wo kumenyana
Nk’uko mu kinyarwanda bivugwa, burya ngo ntazibana zidakomanya amahembe, ni nayo mpamvu mu bantu bakundana bidashoboka ko usanga bahuza mu bintu byose. Hari ibyo mugeraho ntimwumvikane ndetse rimwe na rimwe mukananirana.
Ikindi kandi mu guhura kw’abakundana ntibaba baziranye bihagije, biba ari ngombwa rero ko bafata umwanya wo kumenyana umwe akamenya icyo umukunzi we akunda n’icyo yanga, akamenya ibimubabaza n’ibimushimisha ndetse n’ibindi byose.
Ni byiza ko bamenyana mu buryo buhagije. Usanga benshi mu bakundana biyoberanya cyangwa bakishushashanya ku bakunzi babo ntibababwize ukuri cyangwa ngo babihishurire neza abo baribo, nyamara burya biba byiza cyane iyo umukunzi wawe umwiyeretse wese kuko burya iyo agukunda aba agukundira ibyiza n’ibibi byawe n’ubwo aba ashobora kugufasha gukosora bimwe mu bitagenda neza cyangwa ‘ibibi’.
3. Ese aho ntiwikunda cyane, ukihugiraho wenyine, ukumva utuntu twose watwiharira? Gerageza Kugirira no kugaragariza ubuntu umukunzi wawe.
Ubuntu hano buvugwa ntabwo ari ubujyanye n’ibintu bifatika gusa.
Ni ukwita ku mukunzi wawe muri byose, ibyo yagusabye n’ibyo atagusabye, mu byo yibuka n’ibyo atibuka. Ni ukureba icyabera cyiza umukunzi wawe, ukamukunda n’umutima wawe wose kandi ugahora witeguye kumuha ubufasha akeneye mu gihe cyose.
4. Hari igihe wasanga gucira bugufi no kubaha umukunzi wawe bikugora, kandi nyamara ari ikintu gikomeye kandi cyari gikwiye mu rukundo rwanyu
Burya umuntu ukunda, uzi neza ko nawe agukunda, akurutisha abantu bose, ugera aho ukumva nta kumwishishaho na gato ufite. Iyo utabyitwayemo neza, cyangwa ngo ubicungire hafi, bigera aho ukamuca amazi (ukamusuzugura) nk’uko bajya babivuga ku buryo usigara ari we utubaha mu bantu bose.
Byakabaye byiza gukomeza kwitwararika kabone n’aho mwaba mumaranye igihe kinini gute.
Si byiza kumva ko mwamenyeranye cyane ngo utangire wumve ntacyo akikubwiye, ngo umubwire ibyo wiboneye byose. Burya ni byiza ko umwifungurira ukamubwira ibyo utekereza, ariko kandi burya ntukarengere , ni byiza kumenya aho ugomba kugarukira kugira ngo utava aho umukomeretsa.
5. Hari abantu benshi bahora bahora basa n’abihugiyeho, ariko biba byiza iyo uhaye umwanya uhagije umukunzi wawe.
Ni ngombwa gufata umwanya kandi uhagije w’umukunzi wawe. Si byiza kuri ba bantu bakunda kureba za filimi cyangwa kureba imipira y’amaguru cyane, batinda mu tubari se, ku buryo bibagirwa cyangwa se babura n’umwanya w’abakunzi babo. Niba kandi utashye uvuye ku kazi, ugeze mu rugo gerageza guha umwanya abo uhasanze, utandukanye akazi no mu rugo. Muri iki gihe kubera ikoranabuhanga, abantu benshi ntibakibona umwanya uhagije bagenera abo mu rugo; n’iyo batashye bavuye ku kazi bahitira kuri za mudasobwa, kuri za facebook n’ibindi bishobora kubatwara umwanya bakibagirwa abo batashye basanga. Nyamara ibi si byiza na buke kuko umukunzi (umugore/umugabo) wawe aba agukeneye kandi agutegereje.
6. Guhora mureshyanya
Iyo mukundana mugera aho mukagira ngo byararangiye mukumva bisa nk’aho inshingano mwari mufite zarangiye. Ni ngombwa rero ko muhora mureshyanya (seduire), ugahora wumva buri gihe ukwiye guhora usa neza imbere y’umukunzi wawe. Burya kandi biba byiza iyo mubanyeho nk’aho buri munsi ari bwo mukibonana; ugahora wumva ushaka gukora kuri mugenzi wawe, kumubwira ko ari mwiza, kumutera imitoma, n’ibindi biranga abantu ba(gi)kundana.
Burya si byiza ku bagore bamwe na bamwe, bagera mu rugo bagahita batangira kwicupiza, ntibiyiteho ku buryo usanga abagabo babo baba basigaye basa n’aho banafite isoni zo gusohokana nabo, rimwe na rimwe ugasanga bibaye n’intandaro yo kubaca inyuma.
Niba uri mu rugo n’umukunzi wawe, jya wiyitaho, ube usa neza, wereke umukunzi wawe ko umukunda kandi ko ukiri mwiza kugira ngo ajye ahora abona ko yatomboye kuko nta wundi musa.
Mu rukundo jya wibuka ko utari nk’umuntu ureba filimi gusa, ko ahubwo uri umukinnyi wayo kandi w’imena, bityo umenye ko ugomba gukora uko ushoboye kose ngo urusigasire.
7. Mu bibangamira urukundo kenshi harimo kutizerana, ese aho wari uziko iyo utizera umukunzi wawe uba usa n’urimo kumutiza umurindi wo kuguca inyuma?!
Birashoboka ko ibi waba wenda warabisubiriwemo kenshi ntubyumve, ariko menya ko nta rukundo rushobora gutera imbere mu gihe nta kwizerana hagati y’abakundana.
Ni ngombwa kumva ko umwizeye, ntugahore wumva wacunga abamuhamagara, ubutumwa bugufi yakiriye cyangwa ubutumwa bwoherezwa kuri interineti emailsbumugeraho.
Hari n’ababa bifuza kumenya mot de passe (amagambo tw’ibanga) abakunzi babo bakoresha kuri emails zabo, jya ugerageza wirinde kutamwizera, ugerageze kurwanya ibitekerezo bikumvisha ko akubeshya cyangwa ko aguca inyuma, kuko nta handi bikugeza usibye kugusenyera.
Hari abantu bamwe babona nta mwanya wo kuganiriza abakunzi babo bajya babona, bityo bagahitamo kubaganiriza bari ku meza, ari naho bababariza ibitabashimishije. Burya si byiza kuko icyo gihe n’iyo waba wamuteguriye ifunguro ryiza adashobora kuryoherwa, ugasanga ushobora kuba usa n’uwakoreye ubusa.
Ikindi kandi niba hari ikibazo muhuye na cyo mu rukundo rwanyu, ntukagifate nk’aho ari iherezo rya byose kuko ntibishoboka ko uba mu rukundo rutigera na rimwe rugira ibibazo, n’iyo byaba nta gushidikanya haba harimo ikindi kibazo utazi cyangwa utarabona.
8. Nimugerageze kugira umushinga mukorana
Ni byiza ko mu rukundo mugira umushinga waba ari muto cyangwa munini mugirana kuko bibafasha kwegerana no gushyira hamwe. Ntiwirirwe utekereza kure kuko ntabwo umushinga ari itegeko ko uba ikintu kinini gusa, ushobora kuba urugendo runaka mutegurana, guteganya kubyara no kurerera hamwe uwo mwana, kuvugurura inzu, gufatanya kuyitera irangi, kujya guhaha muri week-end, n’ibindi byoroshye ariko kandi biryoha iyo mubikoranye.
9. Kwiherera
Buri muntu aba akeneye igihe cyo kuba ari kumwe n’umukunzi we gusa, nta wundi muntu uza kubabangamira, ni byiza pe! Birashoboka kandi ko hari n’ikindi gihe aba yumva akeneye kuba ari wenyine, akitekerezaho, agatekereza ku mukunzi we, agasubira mu twandiko twa kera yandikiranaga n’inshuti ze, cyangwa mu tundi tuntu twose yaba yarakundaga kera ubu atakibonera umwanya.
Ibi bishobora kuba, umukunzi wawe agatekereza ko ahari yaba yagukoshereje atabizi cyangwa ko waba ufite ikindi atazi cyakubabaje, ni byiza rero kubanza ukamubwira ko ukeneye umwanya wo kwiherera n’uwo kuba wenyine kandi ukamubwira ko nta kindi kibazo ufite kugira ngo ataza guhangayika. Si ngombwa rwose ko abakundana bahorana, aho bagiye hose bakajyana, aho ubonye umwe ugahita uhabona n’undi, kuko ibyo bituma basa n’aho bamenyerana cyane, cya kintu cyagukuruye cyane ukabona uwo muntu adasanzwe kikazagera aho kigashira kubera guhorana; ni byiza ko musigirana umwanya wo gukumburana, ukamubona usa n’ubonekewe.
10. Kugira umukunzi ntibivuze kwambikwa amapingu, gerageza kwigenga
Kuba ufite umukunzi kandi ukunda cyane, ntibivuze kumwimariramo ngo wumve ko adahari nta cyo waba uri cyo, yewe ko nta n’icyo wakwishoboza cyagwa wakwigezaho.
Si byiza kumva ko ari we ukugize, kuko ibi bikugira ho ingaruka mbi mu gihe mutakiri kumwe cyangwa hari ikindi kitagenze neza, kuko burya ubuzima budateguza.
Ni byiza ko buri wese akomeza kuba uwo yari na mbere y’uko muhura, akaguma akaba we ubwe, kabone n’aho mubana kandi mukundana. Burya ni byiza ko hari gahunda ukomeza kugira ku giti cyawe, nko gusohokana n’inshuti zawe, gusangira nazo, kuzitumira mu rugo, kujya koga(piscine), kwiga umuziki, kubyina n’ibindi bidasaba uruhare rwe.
Uramukunda pe, ariko ntabwo ari byose kuri wowe, hari ubundi buzima ukeneye kubaho uko ubyumva bipfa kuba gusa bitamubangamiye. Gusa jya ureba neza kandi nturengere kuko n’iyo mugize ubuzima butandukanye cyane kandi mubana na byo bishobora kubagora ndetse bikaba byanabaviramo gutandukana cyangwa n’izindi ntonganya. Ibi bizabafasha kugira urukundo ruryoshye, ruri nta makemwa kandi ruzamara igihe kirekire ‘rutoshye’.
1 comment:


c: text/html

text:
Moses ni izina rihabwa umwana w’umuhungu rifite inkomoko mu Giheburayo ku izina Mosheh rikaba risobanura ’Umuhungu’ (son) uretse ko hari n’aho risobanura ’uwakuwe mu mazi’.
Bimwe mu biranga ba Moses
Moses ni umuntu ukora ibintu byose ashingiye ku buhanga n’ibintu bisobanutse cyangwa bifatika yasobanurira n’undi wese akumva impamvu zabyo.
Ibyo bituma na we abaza ibibazo byinshi ndetse agakunda gusaba ibisobanuro ku kintu cyose umusabye gukora.
Akunda ibintu byo gutembera no gukora ubushakashatsi n’ubuvumbuzi,ibyo bigatuma amara umwanya munini ari wenyine.
Moses ni umuhanga ,azi gufata ibyemezo kandi ahora ashakisha uko yakwiga ibintu bishyango yunguke ubumenyi.
Ni umuntu ugira ibanga kandi uhitamo ikintu gikomeye kizatuma yubaka izina akaba ari cyo akora.
Ni umuntu uzi gushakisha udushya,azi gukunda, yita ku bantu ku buryo atapfa ku kukwirengagiza kandi akunda umuziki.
Ntabwo akunda ibintu byo gukorera ku gahato cyangwa gukora hari umuntu umuhagaze hejuru, arikoresha ntakunda umuntu umutegeka.Yishimira impano ze no kuzikuza kandi aba ashaka kugera ahantu kure hashoboka.
Ni umuntu ugira umujinya hafi udakunda ibintu bimuvangavanga nubwo adakunda kurakara iyo yarakaye wamuhunga.
Nubwo ari umuhanga, Moses biramugora kwisobanura bitewe nuko asa n’udashabutse, aba ashaka ko ibikorwa bye byivugira kurusha amagambo yavuga.

robotstxt: allowed

filter: keep


text:
Ngira ngo ni byiza ko nabanza kubasuhuza. Muraho. Mumeze neza! Iminsi ibaye myinshi tudahura. Ndizera ko kandi mukomeje kuba bazima no kugira ubuzima bwiza. Dukomereze aho.
Duteraniye hano rero mu muhango nk’uko bisanzwe wo kwakira indahiro z’abayobozi, ariko ubu noneho indahiro y’abasenateri. Ndabanza gushimira abamaze kutugezaho indahiro kandi ko muri uko kurahira ni imirimo biyemeje gukorera igihugu cyacu. Ndagira ngo rero ntangire mbifuriza imirimo myiza.
Kandi aba basenateri tumaze kwakirira indahiro, bava cyangwa bahagarariye abantu b’ingeri zitandukanye z’igihugu cyacu. Ni nk’uko bisanzwe, twifuzako abanyarwanda bose, aho baturuka, uko bateye, ibyo bemera, ibyo batemera, bafite uburenganzira bwo kwisanga neza mu gihugu cyacu kandi bahagarariwe bakagira ijwi bagashobora kuvuga ibyo batekereza cyangwa se kugira ngo ibibazo baba bafite by’umwihariko bishobore kumvikana.
Ndibwira ko bazanye rero muri uyu murimo, muri izi nshingano bafite, bazanye inararibonye, bazanye ibitekerezo, bazanye amaraso mashya kugira ngo dushobore gukomeza kubaka igihugu cyacu kandi ku ntambwe ikwiye.
Abasenateri, birazwi, Abanyarwanda bababonamo ababahagariye, bababonamo amaso yabo, bababonamo amatwi yabo, bababonamo uwo mutima wabo ukurikirana ibyangombwa byose bifuza, ndetse harimo no kugenzura imikorere y’izindi nzengo cyane cyane guverinoma.
Nanone nta wabura kuvuga ko imirimo dukora twese ku nzego zitandukanye, ubusanzwe mu gihugu cyacu ni imirimo ishaka imyumvire, ishaka ubwitange, ishaka gukora neza uko bishoboka kandi uko bikwiye. Amateka yacu asanzwemo ibibazo, ibyo bibazo tugerageza kubikemura; ari ibibazo by’imibereho y’Abanyarwanda, ari ibibazo by’ubukungu, ari ibibazo by’ubutabera, n’ibindi bishobora guteza imbere abantu bakagira amajyambere.
Kuri twe rero aho tuva ni kure, n’aho tujya ni kure. Birumvikana rero icyo bidutezeho, ukuntu dutera intambwe. Ntitubura rero ibitwitambika imbere muri iyo nzira, haba hari iby’umwihariko w’igihugu cyangwa se hashobora kuba n’ibya rusange ibihugu bisangira. Ubwo natwe tukaba dufitemo umugabane wacu w’ibibazo tugomba guhangana nabyo tukabikemura.
Muri iki gihe sinakwirirwa mbisubiramo ku buryo burebure, icyorezo duhanganye nacyo cya Coronavirus kimaze igihe. Ntabwo ari twe cyazahaje gusa; cyageze ahantu hose ku Isi. Ubwo rero dufitemo umugabane wacu w’ibyo bibazo twakabaye duhangana nabyo kandi ndibwira ko dutera intambwe, ndibwira ko abantu bakora ibishoboka byose kugira ngo tukirinde nubwo hari ibiturenga tudashobora kwirinda.
Ibyo tudashobora kwirinda ni, nk’urugero, twirinda virusi ubwayo, ari muri uko kuyirinda hakaza ibindi bibazo bibuza abantu gukora ibyo bakoraga byari bibatunze cyangwa biteza igihugu imbere. Kwifungira mu rugo, mu nzu, ndetse bakakubwira ko udashobora no kugera ku muhanda, ibyo ntabwo dufite uko twabyirinda. Ibyo bituvuna tugomba gukora kugira ngo twirinde virusi. Byahungabanyije rero abantu, ubuzima bwabo, ubukungu, na ya ntambwe yacu twagenderagaho dutera imbere nayo yaragabanutse. Ibyo burimvikana. Ubwo rero ni ukuvuga ko ibibazo twari duhanganye nabyo byikubye inshuro nyinshi.
Iyo ibibazo byikubye inshuro nyinshi rero wowe ukora iki? Nawe ukuba inshuro nyinshi guhangana nabyo. Ibyo wakoraga bigomba kwiyongera, bigomba kwihuta, bigomba kubamo ndetse ubuziranenge nabwo bwiyongereye uko bishoboka.
N’ubundi rero twari dusanganywe ibibazo duhanganye nabyo dukemura, hiyongereyemo ibindi by’icyorezo navugaga. Ubwo ni ukuvuga ngo dusaba buri wese, cyane cyane abayobozi, kugira ngo nanone bongere intambwe, bongere imikorere kuyinoza, bityo ni bwo twashobora guhangana n’iki cyorezo.
Ndibwira ko uyu mwanya wo kurahira kw’aba bayobozi, ari uwo tubonye nawo wo kongera kwibutsa Abanyarwanda, naho twateye intambwe ibintu bigenda neza, ntabwo tuba dukwiriye kwirara, ahubwo tuba dushaka, dukwiriye gushaka, kugira ngo duhore turi muri iyo nzira yo gukora neza.
Naho ibindi bibazo byose byagiye bivuka, ari ibisanzwe ari ibyo byavutse navugaga, birazwi, rimwe na rimwe namwe mujye mugerageza musobanurire abaturage. Ntacyo tudakora, ntacyo tutagerageza kugira ngo tugabanye ingaruka z’ibyo bibazo. Ariko bajye bareba n’ahandi hose. Ntabwo umuti w’ibibazo uboneka uko umuntu abishaka cyangwa igihe abishakira. Akenshi bibamo kwihangana ariko ugakomeza gukora neza ibishoboka.
Ngira ngo maze iminsi mbona abantu batakamba ku bibazo bya transport ukuntu abantu bibahenda, n’uburyo iyo bava ahantu hamwe bajya ahandi. Icyo ni ikibazo. Nanone umuntu akurikije amateka y’iki kibazo, y’iki cyorezo duhanganye nacyo, uko tugenda tugisohokamo dutera intambwe, ntabwo ibintu byose byaherako bisubira uko byari bimeze. Ni nako nyine icyo usaba abantu nacyo gikwiye kuba kiganisha muri uko kwiyubaka, gutera intambwe, kurusha guhera imbere, ugahera aho ugeze ukagerageza gutera imbere. Ibyo rero barabyiga, turareba ibishoboka. Ariko ku rundi ruhande bivuze ko koko aho abantu bashobora kumva ko kugenda bibahenda, bibabangamiye, ubwo nayo ni intambwe twateye. Kubera ko aho tuva ni uko…. ahubwo ntawari ukwiye kuba agenda. Ubu twavuye aho tutagendaga, tugeze aho tugenda ariko bikatuvuna. Ubwo turashaka ikibazo aho kiri mu kugira ngo abantu bashobore kugenda, hanyuma nacyo dushake umuti wacyo. Ariko icyo kiroroshye kurusha ko twicaraga mu rugo ntitugire n’aho tujya ahubwo.
Ndagira ngo rero mwese mbashimire, kandi mbasaba ko twakomeza gukora ibishoboka byose tugahangana n’ibibazo bitureba nk’u Rwanda ndetse dufatanya n’abandi bo mu karere cyangwa b’ahandi ku Isi kubera ko iki kibazo kiri ahantu hose.
Murakoze rero, mugire umunsi mwiza, mugire akazi keza!


text:
Umuntu wese muri mwe areke kwizirikana ubwe gusa, ahubwo azirikane n’abandi (Abafilipi 2:4).
Mu buzima bwa buri munsi, twese dukenera abandi ko batuba iruhande bakadukorera igikorwa cyo kuturwanirira, kuturinda, no kudufasha kuguma kumurongo mwiza. Mu rwandiko Pawulo yandikiye Abafilipi, adusaba gutekereza ku nyungu z’abandi, atari izacu gusa. Uyu murongo urwanya rwose umuco wacu wo kwizirikana ubwacu. Uyu munsi mu bihugu by’i Burengerazuba ibintu byose bikorwa umuntu yizengurukaho: ibyo akeneye, inyungu ze, ibyo yifuza n’ibyifuzo bye. Ariko Pawulo atwigisha guhangayikishwa n’abandi.
Ufite umuntu ukwitayeho? Umuntu uguhangayikira akita ku mibereho yawe yo mu mwuka?
Uzi ko ufite umwanzi ukomeye kurusha umutwe w’iterabwoba? Ufite umwanzi wihariye ushaka kugutsinda. Yitwa Satani. Ahora ashaka guteza ibibazo mu buzima bwawe, gusenya umubano wawe, no kukugirira nabi cyane ku buryo bwose bushoboka.
Kuki ashaka kukugirira nabi? Kubera ko ashaka kugirira nabi Imana kandi kubera ko atabishoboye, yibasiye abana bayo. Ku bw’imbaraga zawe ntuzigera ugera ku ntsinzi ngo uneshe Satani. Ariko niba hari abandi bari mu ruhande rwawe bakagufasha, uzashobora gutsinda.
Dore inama nziza ziboneka mu gitabo cy’Umubwiriza: "Umuntu naho yanesha umwe, ababiri bo bamunanira, kandi umugozi w’inyabutatu ntucika vuba" (Umubwiriza 4:12).
Ese ufite umuntu ukwitayeho? Umuntu uguhagurukira akita kumibereho yawe y’umwuka? Ukeneye abantu bakuba hafi bakubwira bati: "Tuzabana nawe mugihe unyuze mubihe bitoroshye, Ntabwo tuzakwemerera gucika intege cyangwa kwiheba."
Kugira abantu bakuba hafi ni igisubizo cy’Imana kigufasha kwamagana gutsindwa. Ibi bivugwa mu gitabo cy’Umubwiriza 4:10: "Kuko iyo baguye umwe abyutsa mugenzi we, ariko uguye ari wenyine atagira umubyutsa, aba abonye ishyano". Ku rundi ruhande, uri wenyine ni we ugomba kugirirwa impuhwe, kuko aramutse aguye nta muntu wo kumwegura".
Mubyukuri dukeneye abandi bagendana natwe, bakorana natwe, bakatureberera ndetse bakadufasha kurwanya umwanzi Satani uhiga ubugingo bwacu ngo abujyane muri gehenomu.
Ushobora kugerageza, ariko ntuzashobora kubaho ubuzima bwawe wenyine. Teza imbere umubano wawe n’abandi kandi wige gutekereza ku nyungu z’abahagaze i ruhande rwawe, aho kwita ku byawe gusa.
Source: topchretien.com
[email protected]


text:
Mu buzima bwa buri munsi kugira ngo umuntu abe atakanye kandi yuzuye bisaba ko abona ibyo umubiri, umwuka n’amarangamutima bikeneye. Iyo ibyo byose bigezweho nibwo umuntu aba yuzuye neza bityo akabona uko akora umurimo w’Imana nta nkomyi kandi Imana yasezeranyije abaizera ko izabaha ibyo bakeneye byose.
Kandi Imana yanjye izabamara ubukene bwanyu bwose nk’uko ubutunzi bw’ubwiza bwayo buri muri Kristo Yesu (Abafilipi 4:19).
Mubyukuri twese hari ibyo dukeneye mu buryo bw’umwuka, umubiri, tutibagiwe n’ amarangamutima.
Imibiri yacu ikeneye ibiryo n’amazi. Tugomba kandi kurindwa ibintu karemano nk’umuyaga, imvura, ubukonje n’ubushyuhe; bivuze ko dukeneye kugira ubushobozi bwo kwambara no kugira aho tuba.
Buri wese muri twe afite ibyo akeneye mu marangamutima. Bimwe muri ibi by’ingenzi cyane, harimo kumenya neza ko ukunzwe, ko wumva ufite umutekano, kandi ko ubuzima bwawe bufite intego n’igisobanuro kizima.
Nibyo koko Imana ni umubyeyi mwiza
Icyifuzo cy’umwuka cy’ingenzi buri muntu akwiye kugira, ni ukumenya Imana bituruka ku mubano bwite w’umuntu na Yesu Kristo.
Biroroshye ko umukristo amenya ko Imana ishobora kumuha ibyo akeneye byose mu mwuka ku bwo kwizera Yesu Kristo, ariko Abafilipi 4:19 hadusezeranya ko Imana izaduha ibyo dukeneye byose, byaba iby’umwuka, umubiri, n’amarangamutima. Nibyo rwose, Imana yaduhaye uburyo kugira ngo twungukire ibyo dukeneye byose muri ubu buzima. Nibyo, Imana ni umubyeyi mwiza.
Inama y’ uyu munsi
Ushobora kuba waribajije iki kibazo: "Ese koko Imana inyitayeho kandi yiteguye kumpa ibyo nkeneye uyu munsi?" Igisubizo ni "yego" rwose. Amaso y’Uwiteka arakureba, akwitayeho kandi yakwemereye ibyo ukeneye byose. Bitangirira ku ntambwe imwe ari yo kuvuka ubwa kabiri ukemera Yesu Kristo nk’Umwami n’Umukiza w’ubugingo bwawe. Hanyuma ukizera neza ko Imana yashyizeho inzira kugira ngo iguhe ibyo ukeneye byose. Uwiteka azakwereka inzira igana imbere. Mukurikire kandi umwizere byimazeyo.
Source: www.topchretien.com
[email protected]


text:
Nyarugenge:Mumuganda usoza Ukwezi,ababyeyi bakanguriwe kugira uruhare mu gufasha Umwana gusoma
Umuganda usoza ukwezi wabaye kuri uyu wa 28 Nzeli ,m’Umurenge wa Kanyinya ,Akarere ka Nyarugenge , waranzwe n’igikorwa cy’ubukangurambaga cyateguwe n’umushinga “Mureke Dusome “uterwa inkunga na USAID, kikaba cyahurije hamwe ababyeyi n’abana babo ndetse n’abarezi ba bafasha umunsi ku wundi mubijyanye n’uburezi budaheza kuri bose , hagamijwe gushishikariza umwana gukunda gusoma ndetse no kwandika kugirango buri wese ajye abasha kwisomera ibyo mwarimu abigisha.
Umubyeyi uhagarariye abandi mu kigo cya G.S Kanyinya yatanze impanuro ku babyeyi ko bakwiye gufasha abana babo mu myigire bityo bigatuma nabo babasha kujijuka ,anahamagarira buri mubyeyi kohereza umwana ku ishuri kugirango ariyo nzira yonyine yamufasha kugera kunzozi ze.
Rwangeyo Laurent ushinzwe uburezi mu murenge wa Kanyinya aganira n’ikinyamakuru Imena , yasobanuriye ababyeyi akamaro ko kohereza abana babo ku ishuri kugira ngo bafashwe kumenya gusoma neza babifashijwemo n’abarimu ,anagaruka k’uruhare rw’umubyeyi mu gukurikirana imyigire y’umwana ndetse no gushyiraho ake , byose bigakorwa hagamijwe kuzamura ireme ry’uburezi.
Yagize ati” Dufite ISD igizwe n’imiryango 23 ikaba yita ku bana bato bagejeje kugihe cyo kugana ikigo kincuke kugira bategurwe bagane ishuri , nibura buri mwana wese uhanyuze akaba azi kuvuga ndetse yaranatinyutse bagenzi be kuburyo azamuka neza mu myigire ye ” .
Yagarutse no ku ireme ry’uburezi mu murenge wa Kanyinya atugaragariza uburyo abana bari mu mwaka wa mbere babashije gutera intambwe bagatinyuka bakabasha gushyira umwete mu myigire yabo ,aho kuri ubu babasha kwisomera inyandiko zose ukaba utabasha kubatandukanya n’abiga mu mwaka wa gatatu.
Bahati Fidele Umuyobozi w’ikigo cya mashuri ya G.S kanyinya yatanze mpanuro ku ababyeyi ba bana bari bitabiriye igikorwa cyahariwe gusoma agira ati “Babyeyi mujye mudufasha kurera kuko iyo mufashije umwana mukamukoresha umukoro abarimu baba bamuhaye , iyo agarutse mu ishuri byorohera umwarimu umwigisha ,kuko aba yatangiye gusobanukirwa neza ibyo yigishijwe”.
Yaboneyeho gusaba abayeyi gukangurira no gufasha abana kubungabunga ibitabo bahabwa ngo bibafashe gusoma.
Uwitonze Emerance wari witabiriye umuganda akaba ari umunyeshuri wiga mu mwaka wa gatatu wa mashuri yisumbuye ,yadutangarije ko ashima gahunda ya Mureke Dusome ,kuko yaje nk’igisubizo kizahindura byinshi mubyari imbogamizi kumyigire y’umwana.
Yagize ati “Njye ndashimira Mureke dusome yateye inkunga ikigo cyacu kuko abana bato bahiga bakaba babashije kumenya gusoma ,mugihe twebwe twajyaga dutsindwa kubera kubura imfashanyigisho zihagije , ariko ubu mfite ikizere ko abana bagitangira bo bagiye kuzamuka neza bakamenya gusoma nokwandika nkuko abarezi babitwifuriza “.
Muhoracyeye Immaculee akaba umwe mubabyeyi bafite abana biga GS Kanyinya , yashimye intambwe igenda iterwa mukwegereza abana uburezi bufite ireme ,agaragaza ko uruhare rw’umubyeyi rukenewe mugufasha umwana kwiga neza.
Yagize ati” Abana banjye ndabakurikirana umunsi ku wundi nkabafasha gusobanukirwa kurushaho ibyo abarimu baba bahaye ndetse n’umukoro w’imuhira , nibyo ntasobanukiwe neza kuko nturiye ikigo k’ishuri nyarukirayo nkajya gusobanuza abarimu ,nkaba mbona twese ababyeyi tubigizemo uruhare ntakabuza bana bacu bagera kuri byinshi mu myigire yabo”.
Uyu mubyeyi uvugako atabashije kugira amahirwe yo kwiga ariko akaba azi gusoma , yasobanuye ko bibabaza kujya gusomesha ubutumwa wohererejwe abantu bose bakamenya ibanga ryawe nawe rigenewe utararimenya ,bityo akaba akangurira buri mubyeyi wese kwita ku mwana we uko ashoboye byamunanira akamushakira ababizi kugirango atazavaho ananirwa kumenya kwisomera kandi yarakwiye kubigiramo uruhare.


text:
AMAVU N'AMAVUKO
Hashingiwe ku mateka yaranze Igihugu cy’u Rwanda, Inama y’Abaministri yo kuwa 31 Ukuboza 1995; yashyizeho komisiyo yo gutoranya Intwari z’Igihugu iyiha inshingano zikurikira:
1. Kugaragaza ibizashingirwaho kugirango hamenyekane Intwari z’Igihugu izo ari zo,
2. Gutegura umushinga w’Itegeko rigenga ibyerekeye Intwari z’Igihugu;
3. Gushaka umunsi ubereye kwizihizaho Intwari z’ u Rwanda.
Iyi Komisiyo yashoje imirimo yayo igaragaje ko Intwari z’Igihugu zikwiye gushyirwa mu byiciro bitatu ari byo Imanzi, Imena n’Ingenzi, ndetse yemeza ko Umunsi w’Intwari uzajya wizihizwa tariki ya 01 Gashyantare buri mwaka.
Inama y’Abaminisitiri yo ku ya 09 Ukuboza 2001, yemeje Intwari 53 z’Ikubitiro, izishyira mu byiciro 2 ari byo Imanzi n’Imena.
Indirimbo y’Igihugu nayo yungamo ishimangira ishingiro ryo gusingiza Intwari z’Igihugu, no guharanira ubutwari mu gitero cyayo cya gatatu kigira kiti: « Abakurambere b’Intwari bitanze batizigama, baraguhanga uvamo ubukombe, utsinda ubukoroni na mpatse ibihugu, none uraganje mu bwingenge, tubukomereho uko turi twese. »
Itegeko Nshinga rya Repubulika y’u Rwanda ryo ku wa 02 Ukuboza 2003, nk’uko ryavuguruwe kandi ryujujwe kugeza ubu cyane cyane irangashingiro ryaryo rigira riti: « DUHAYE ICYUBAHIRO GIKWIYE abakurambere b’Intwari bitanze batizigama bahanga u Rwanda, n’Intwari zaharaniye umutekano, ubutabera, ubwisanzure, zikanagarura ituze, agaciro n’ishema by’Igihugu cyacu;
DUSHINGIYE ku mahirwe dufite yo kugira Igihugu kimwe, ururimi rumwe, umuco umwe n’amateka y’igihe kirekire dusangiye bigomba gutuma tugira imyumvire imwe y’aho tugana »
Iri Tegeko, mu ngingo yaryo ya 139 rishyira Urwego rushinzwe Intwari z’Igihugu, Imidari n’Impeta by’Ishimwe mu “nzego zihariye zishinzwe gukemura ibibazo bikomeye by’Igihugu”.
Itegeko N° 13 bis /2009 ryo kuwa 16/06/2009 rigena Inshingano, Imiterere n’Imikorere by’Urwego rushinzwe Intwari z’Igihugu, Imidari n’Impeta by’Ishimwe.


text:
Muhayimana Emma Marie: Kumenya uburenganzira bwe byateje imbere umuryango we
Uyu mubyeyi yashakanye na Kayigamba Elifasie, bamaze gusobanukirwa ibijyanye n’ihame ry’uburinganire n’ubwuzuzanye, habaye impinduka mu rugo rwabo kuko batangiye gufashanya muri byose kandi bakajya inama.
Mu kiganiro bagiranye n’umunyamakuru wa thebridge.rw bahuriye mu murenge wa Gitoki, akarere ka Gatsibo, bamusangije ibyo bamaze kugeraho kubera kujya inama no gufatanya. Aba bombi batuye mu murenge wa Nyarugenge, akarere ka Bugesera.
Ibi ngo ntibyizanye ahubwo bahawe inyigisho n’umushinga Hinga Weze watangijwe ku bufatanye n’Ikigo cy’Igihugu Gishizwe Guteza Imbere Ubuhinzi n’Ubworozi RAB ku nkunga y’Umuryango w’Abanyamerika Wita ku Iterambere Mpuzamahanga USAID intego yabo akaba ari ugufasha abahinzi basaga 530,000 mu turere 10 ikoreramo mu kwita ku buhinzi no kunoza imirire.
Muhayimana avuga ko mbere batarasobanukirwa ibijyanye n’ihame ry’uburinganire n’ubwuzuzanye umugabo yakoraga ibyo ashatse, harimo gusesagura amafaranga akayamarira mu kabari, akaba yagurisha itungo ntamenye aho amafaranga yarengeye, ntabe yavuga, ahubwo agakurikiza amategeko y’umugabo we byaba byiza cyangwa bibi akabyakira uko bije. Bigatuma basigara inyuma mu iterambere bagahora hamwe ndetse rimwe na rimwe ugasanga umutungo wagabanutse. Ariko bamaze guhabwa inyigisho n’umushinga Hinga Weze, umugabo yabyumvise neza arahinduka bashyira hamwe muri byose; bakungurana ibitekerezo, aho umwe akosheje undi akamukosora mu kinyabupfura no kubahana, umugabo yemera ko umugore we nawe afite uburenganzira nkubwe akamufasha muri byose.
Kuba mfasha umugore imirimo yo mu rugo nta pfunwe bintera
Kayigamba avuga ko amahugurwa yiswe mugabo bandebereho bahawe n’umushinga Hinga Weze yamukoze ku mutima akiyambura ibyari byaramuhumye amaso byaturukaga ku muco.Yagize ati “twigishijwe ko umugore atagomba guharirwa imirimo yose yo mu rugo, mbere turahugurwa numvaga ko imirimo yose ari iyu mugore kwaba guteka, koza ibyombo, isuku numvaga ibyo bitandeba.”
Ariko ubu njye n’umugore wanjye twabyumvikanyeho tugura iziko rya kijyambere ducanamo uduti duto twa santimetero 20. Agiye gusoroma imboga ntibyambuza gukoranya umuriro mu ziko, niba ari umuceli cyangwa ibindi biryo kureba ko byahiye nkabikura ku ziko nta pfunwe bintera. Akomeza agira ati “numva ko ihame ry’uburinganire hagati y’umugore n’umugabo ari ubufatanye haba mu bikorwa byo mu rugo cyangwa mu kazi kandi nta kuvuga ngo ibi n’iby’umugabo, ibi n’iby’umugore, bose barareshya muri byose.”
Ibyo bamaze kugeraho kubera ubwuzuzanye n’ubwumvikane
Hari byinshi bamaze kugeraho bitewe no kumvikana, bafite inzu y’ubucuruzi kuri santire ya Ruhuha, baguze umurasire w’izuba ucana amatara 4, baguye naho bakorera. Bashakanye bamaranye imyaka 20, ibyo Emma Marie yasanganye umugabo bimaze kwikuba inshuro 4, uhereye 2017 ubwo bahabwa inyigisho zijyanye n’ihamwe ry’uburinganire n’ubwuzuzanye; ubutaka bwarikubye mbere bari bafite hegitali 1 ariko ubu bafite hegitali 4 banafite ishyamba rya hegitali 1,5 mu gisigara. Bafite urutoki, igitoki iyo bakijyanye ku isoko ntikajya hasi y’amafaranga y’u Rwanda 7.000, bahinga intoryi, inyanya, ibitunguru n’ibigoli. Ibi byose ngo babikesha gufatanya.
Muhayimana Emma Marie yagize ati “uyu munsi ntakintu ashobora gukora atambwiye, byose turabanza tukabyumvikanaho, ni iby’agaciro.”
Naho Kayigamba we yagize ati “ugira amahirwe ayoborwa n’umugore impamvu mbivuze nuko abagore badasesagura bagira aho bagarukira, umutungo ntupfe ubusa, abibwira ko ari ukuganzwa baribeshya kuko iyo ari umugabo arategeka noneho agakoresha n’igitugu. Kugendera ku bitekerezo by’umugore ni byiza.”
Ni mu gihe Emma Marie asaba abagore bitwaza ihame ry’uburinganire bagasuzugura abagabo bavuga ko bahawe intebe, bagomba gushyira hamwe kugira ngo barusheho gutera imbere.


text:
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa kabiri, taliki ya 11, Ukwezi kwa gatandatu, turasoma muri Abaroma8:31-39
31. None ubwo bimeze bityo tuvuge iki? Ubwo Imana iri mu ruhande rwacu umubisha wacu ni nde?
32. Mbese ubwo itimanye Umwana wayo ikamutanga ku bwacu twese, izabura ite kumuduhana n’ibindi byose?
33. Ni nde uzarega intore z’Imana? Ni Imana kandi ari yo izitsindishiriza?
34. Ni nde uzazicira ho iteka? Ni Kristo Yesu kandi ari we wazipfiriye, ndetse akaba yarazutse ari iburyo bw’Imana adusabira?
35. Ni nde wadutandukanya n’urukundo rwa Kristo? Mbese ni amakuba, cyangwa ni ibyago, cyangwa ni ukurenganywa, cyangwa ni inzara, cyangwa ni ukwambara ubusa, cyangwa ni ukuba mu kaga, cyangwa ni inkota?
36. Nk’uko byanditswe ngo “Turicwa umunsi ukīra bakuduhōra, Twahwanijwe n’intama z’imbagwa.”
37. Oya, ahubwo muri ibyo byose turushishwaho kunesha n’uwadukunze,
38. Kuko menye neza yuko naho rwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaba, cyangwa abafite ubushobozi,
39. Cyangwa uburebure bw’igihagararo, cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu Umwami wacu.
Ibibazo bidufasha gusobanukirwa umusomyi
1.Ibyo nsomye birambwira ibya nde, kandi biranyigisha iki?
2.Ibyo nsomye biranyigisha iki
Ku Mana data wa twese?
Kuri Yesu kristo?
Ku mwuka wera?
Ubusobanuro bw’umusomyi
“Ubwo Imana iri mu ruhande rwacu, umubisha wacu ni nde?”(31). Mu bibazo birindwi abaza akanabisubiza, Pawulo aragaragaza ukuri k’ukuntu agakiza k’umukristo kari mu biganza by’lmana. Ubwo bimeze bityo tuvuge iki? Nta kindi uretse kurambura amaboko tukarangurura tuti “Haleluya!" Satani n’ingabo ze ni bo barwanya umuntu w’lmana; ariko Imana mu buntu bwayo yatanze umwana wayo ngo abe igitambo kidukiza ibyaha, kandi ku musaraba tuhakura intsinzi ihoraho. No mu rubanza Satani yadukururamo, nta teka tuzacirwaho (8.1), kuko Imana ari yo yakatureze, niyo idutsindishiriza. Yesu wakaduciriyeho iteka, ni we watwitangiye kandi ni we udusabira. “Ni nde wadutandukanya n’urukundo rwa Kristo? (35): Pawulo yatanze urutonde rw’ibintu birindwi abakristo bahura nabyo: amakuba, ibyago, akarengane, inzara, ubukene, akaga no kwicwa. N’uyu munsi turacyanyura mu bisa bityo. Ariko ibanga ryo kunesha ni ukumenya ko dufite Umucamanza kandi akaba n’Umuvugizi. (37). Inama: Mu gihe cy’ububyutse bwo muw’1935, abarokore b’i Gahini bari bafite ahantu bateraga igikumwe barahirira Yesu ko batazamuvaho. Nawe wifashishije imirongo 38-39, hamiriza abo mubana ko nta kizagutandukanya n’urukundo rwa Krisito.
[email protected]


text:
Wasobanukiwe ibintu 3 biranga umugambi w’Imana ku buzima bwawe?-Pasiteri Jean Jacques Karayenga
Yanditswe na: Ubwanditsi2021-08-04 07:31:56
"Ndamubaza nti ‘Ngire nte, Mwami?’ Umwami aransubiza ati ‘Haguruka ujye i Damasiko, ni ho uzabwirirwa ibyo ugenewe gukora byose." Ibyakozwe n’Intumwa 22:10
Ese guhinduka kwa Pawulo cyaba cyari ikintu gitunguranye, cyangwa cyari umugambi w’Imana na mbere? Pawulo Imana yari yaramuteguye kuzamukoresha uhereye kera. Bibiliya iravuga ngo" Umwami aramusubiza ati “Genda kuko uwo muntu ari igikoreshwa nitoranirije, ngo yogeze izina ryanjye imbere y’abanyamahanga n’abami n’Abisirayeli." Ibyakozwe n’Intumwa 9:15
Umugambi w’Imana ku buzima bwawe, wawibazaho byinshi: Ese Imana ifite umugambi ku buzima bwanjye, niba ariko bimeze se, nabigenza gute ngo nywugenderemo? Imana ifite umugambi n’intego ku buzima bwa buri mwana wayo.
Niba twe tujya kubaka tugakora plan turi abantu batazi uko ejo hazaba hameze, murumva bitoroheye umuntu wese kumva ko Imana ari Imana ikorera kuri gahunda kuruta cyane uko twebwe tuyikorera? Iyo turebye Aburahamu(Mu Baheburayo 11: 8-10) ukareba ibye uko yahagurutse iwabo n’ibyavuyemo, ukareba Mose(Mu Baheburayo 11:24-27) uko yarerewe kwa Farawo Imana igamije kuzahamutuma ngo akure ubwoko bwayo muri Egiputa.
Iyo urebye uko Imana yavuze ibya Dawidi ikabisohoza mu 1Ingoma 17:7, ukareba Yeremiya 1:5-8 aho Imana imubwira ngo" “Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” Nuko ndavuga nti “Nyamuneka Nyagasani Yehova, dore sinzi kuvuga ndi umwana!” Ariko Uwiteka arambwira ati “Wivuga uti ‘Ndi umwana’, kuko abo nzagutumaho bose uzabasanga kandi icyo nzagutegeka cyose ni cyo uzavuga. Ntukabatinye kuko ndi kumwe nawe kugira ngo nkurokore.” Ni ko Uwiteka avuga.
Tubona ko imibereho y’aba tuvuze n’abo tutavuze ko itari impanuka, bityo n’iyacu ikaba atari impanuka. Mu Befeso hongera kubisobanura neze ngo “ Turi abo yaremye, ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo”. Uhereye kuri aba bose rero n’abandi tutavuze, uhita ubona ko Imana ifite umugambi kuri buri mwana wayo.
Umugambi w’Imana ku buzima bwacu urangwa n’ibintu 3 by’ingenzi
Umugambi w’Imana ni uw’umuntu ku giti cye
"Ibyakozwe n’Intumwa 9:4, havuga Sawuli ku giti ke nubwo yari kuwe n’abandi benshi. " Agwa hasi yumva ijwi rimubaza riti “Sawuli, Sawuli, undenganiriza iki?” Aramubaza ati “Uri nde, Mwami?” Na we ati “Ndi Yesu, uwo urenganya."
Wagombye kumenya ko rero ari nta wundi uvugwa atari wowe, ariyo mpamvu umugambi w’Imana kuri wowe wihariye kandi ureba wowe wenyine. Hari intego Imana igomba kugeraho muri uwo mugambi ku buzima bwawe itagerwaho hakoreshejwe ubuzima bw’undi.
Umugambi(ubushake)by’Imana ku mwana wayo, ni byiza kandi bitunganye! Imana ni nziza, kamere yayo ni urukundo, ni cyo gituma n’umugambi wayo ari mwiza.
Umugambi wayo ni umugambi ushoboka mu bikorwa
Ntabwo Imana yaguteguriye umugambi w’amagambo udashoboka, cyangwa udashobora kujya mu bikorwa nk’imwe mu migambi ijya itegurwa hano mu isi. Uyu mugambi kandi, ushyirwa buri munsi mu bikorwa mu buzima bwawe, si umugambi uvugitse neza cyangwa wumvikana neza mu matwi gusa, ahubwo ni umugambi usohora nk’uko twabibonye kubatubanjirije. Uwo yari afite kuri Aburahamu, Dawidi, Yeremiya, nabwo iyo migambi yose Imana yarayisohoje. Niyo mpamvu nawe umugambi Imana igufiteho ari umugambi ushoboka kandi wasohora.
Guhishurirwa umugambi w’Imana n’intego yayo ku buzima bwawe, ni cyo kintu cy’ingenzi
Nubwo ibi byagiye bigora benshi mu bavuga ko ari abakristo bikabagora kubyumva, kubaho kwawe ntabwo ari impanuka ahubwo hariho umugambi n’intego bituma uriho none. Kutabimenya kwawe, bituma ubaho ubuzima burangwa no kwiheba, kutagira icyerekezo ndetse no gutsindwa. Nta kinejeje rero nko kumva ko urimo kugendera ku ntego kandi ko n’ibyo ukora byose birimo gusohoza iyo ntego, atari ku bwacu, ahubwo bishingiye ku bushake bwa Data wo mu ijuru udukunda. Umuntu wese utarakizwa abaho ubuzima bujyanye n’uko abyumva n’uko ashaka, nk’uko na Pawulo yari ameze mbere yuko yemerera Yesu kumuhindura.
Ikibabaje ni uko hari n’abakristo bibereyeho ubuzima uko babwumva, bakabaho biyobora, bagafata ibyemezo uko babyumva ku iherezo bagasanga baribeshye bakagwa mu mitego mibi. Ndagira ngo nkubwire rero mwenedata, irinde kubaho ubuzima bwo kwiyobora, gukora ibyo ushaka, irinde gufata ibyemezo uko ubyumva, ahubwo icyo ugiye gukora cyose ubanze urebe niba ari cyo Imana ikwemerera gukora, niba kiri mu bushake bw’Imana. Nibwo uzabaho ubuzima butekanye butarimo umubabaro.
Ni ryari twinjira mu bushake bw’Imana, umugambi w’Imana?
Twinjira mu mugambi w’Imana igihe twemeye kwakira Yesu Kristo nk’Umwami n’Umukiza wacu. Pawulo yatangiye kwinjira mu mugambi w’Imana igihe yicishaga bugufi. "Babashyira imbere y’intumwa kandi bamaze gusenga babarambikaho ibiganza. Nuko ijambo ry’Imana rikomeza kwamamara, umubare w’abigishwa ugwira cyane i Yerusalemu, abatambyi benshi bumvira uko kwizera." Ibyakozwe n’Intumwa 9:6
Niba ushaka kwinjira mu mugambi w’Imana, reka kuba umunyedini nk’uko Pawulo yari ameze mbere, ahubwo wakire Yesu akwihishurire mu buzima bwawe ukizwe, nibwo uzaba utangiye umugambi w’Imana mu bugingo bwawe. Iyo tugendera mu mugambi w’Imaa, tugenda duhishurirwa umunsi ku wundi, nk’uko Yesu yabwiye Pawulo ko azamwereka ibizakurikiraho nyuma yo kwemera guhinduka.
Iyi nyigisho yateguwe inatambutswa na Pasiteri Jean Jacques Karayenga kuri Agakiza TV, yose wayikurikira hano


text:
Hari abavuga ko gukundana n’umugabo ukuruta bizana n’izindi ngaruka, bavuga ko byose bidahora ari byiza, ko imyaka ari ikintu abantu bakwiriye kwitaho cyane mu gihe bakundanye no mu gihe bashakanye.
Nari ndi kuganira n’abantu batandukanye bagenda bampa ingingo zinyereka uburyo bigira ingaruka nyinshi, umwe ambwira ko imyaka ari ikintu umuntu agomba kwitondera mbere yo gukunda umuntu na mbere yo kumushaka.
Imyaka ijyana n’imitekereze
Mu bantu twaganiraga benshi bakunze kugaruka ku kintu cy’imyaka, benshi bambwiraga ko imyaka igira uruhare runini cyane mu mubano w’abantu ikagira kandi uruhare rurushijeho mu gihe hajemo urukundo.
Umwe yavuze ati “Imyaka ni ikintu cyo kwitondera cyane, iyo ugiye gukundana n’umugabo ukurusha imyaka myinshi cyane ugomba no kumenya ko muzagira imitekereze ihabanye kuko muba muri mu buzima butandukanye.”
Yakomeje ambwira ko abantu bafite imyaka itandukanye baba bafite n’imyumvire idahura bitewe n’uko baba mu byiciro bitandukanye by’ubuzima.
Yambwiye ati “Ntimuba mufite imyumvire imwe ku bijyanye n’icyerekzo cy’urugo, umwe ashobora kumva ko ibi aribyo bikenewe undi akumva ko ibindi aribyo bikenewe, kenshi usanga abantu batari mu kigero kimwe cy’imyaka badahuza imitekerereze.”
Yakomeje ati “gukundana n’umuntu mutari mu kigero kimwe cy’imyaka ni nko kuvugana n’umuntu mutavuga ururimi rumwe.”
Yambwiye ko bibaho gake ko umukobwa ashakana n’ab’urungano rwe, ko ariko imyaka umurusha imyaka irenze 15 bishobora kumugiraho ingaruka.
Gucana inyuma
Guca inyuma nacyo ni ikintu gishobora kubaho ku bantu bakundana batari mu kigero kimwe cy’imyaka mu gihe umwe arusha undi imyaka myinshi cyane.
Uwo twaganiraga yambwiye ko guca inyuma bishobora guterwa n’uko umwe adahagijwe n’ibyo undi amuha yumva akeneye.
Yambwiye ati “Birashoboka ko mu gihe ukundanye n’umukobwa urusha imyaka myinshi bishobora kugera aho akaguca inyuma bitewe n’uko hari ibyo agushakaho utabasha kumuha.”
Yakomeje ati “hari igihe aba ageze mu myaka umubiri ufite imbaraga nyinshi ariko wowe ntazo ufite, ugasanga agiye kuzishakira ahandi.”
Mukenera ibintu bitandukanye
Mu bantu twaganiriye hari uwavuze ko hari igihe kubera imyaka, buri wese aba akeneye ibitandukanye n’ibyo undi akeneye. Bambwiye ko umwe aba ageze mu cyiciro cy’ubuzima aho akeneye ibintu runaka mu gihe undi yabirenze.
Yambwiye ati “Hari igihe wowe uba ugeze mu gihe cyo kugira imiteto kandi undi yarabirenze, hari igihe uba ugeze mu gihe cyo kumva waryoherwa n’ubuzima undi yarabirenze yibereye mu bindi.”
Yambwiye ko ibi bishobora kubangamira buri wese akaba ari ha handi urushako rugera aho rukabihira bombi kuko icyo bakeneye batakibona.
Ati “Hari igihe umwe aba ashaka umuntu utuje undi ashaka umuntu ushabutse, ibi rero bishobora kugera aho bikabangamira buri wese kugeza aho yumva abihiwe.”
Agufata nk’umwana
Iyi ngingo abantu benshi bakunze kuyigarukaho, bumva ko iyo umuntu akurusha imyaka myinshi cyane ashobora kugufata nk’umwana kuko kuri we mutaba muri mu kigero kimwe.
Umwe yavuze ati “Umugabo ukurusha imyaka myinshi muzajya mu rugo ajye agutuma ibiyiko n’amasahane nk’uko yatuma umwana, kuri we aba yumva uri umwana ntaho utandukaniye n’abandi.”
Yakomeje ambwira ko agufata nk’umuntu agomba kuyobora, ko yumva ko urukundo cyangwa umubano wabo wagendera ku bitekerezo bye wenyine ibi bigatera ubwumvikane bucye kuko umuto ahora yibona nkutagira ijambo.
Yambwiye ati “Umukuru usanga ibyo akora abikora atagishije inama mugenzi we kuko amufata nk’umwana, ahora yumva inshuti zabo zigomba kuba izo mu kigero cye kuko ibintu byose byo mu kigero cye abifata nk’aho aribyo byiza byo kugenderaho.”
Yakomeje ati “Umuto yumva atsikamiwe kuko nta gitekerezo ashobora gutanga ngo cyemerwe, usanga rimwe na rimwe asa n’udafite uburenganzira kugeza no ku mutungo basangiye kuko adafata ibyemewe.”


text:
Gushakira abana ibyo bakorera mu rugo. Rukundo n’abana be bifashishije impapuro zitagikoreshwa!
Mu Rwanda, Jean Claude Rukundo, umukozi wa UNICEF hamwe n’abana bari bakeneye gusa impapuro, amazi n’ibintu bisanzwe bikoreshwa mu rugo kugira ngo babashe kubana mu rugo, kwiga no kugaragaza ubuvumbuzi bwabo!
- Biraboneka:
- English
- Kinyarwanda
MUSANZE, mu Rwanda – Igihe umurwayi wa mbere wa COVID-19 yagaragaraga mu Rwanda, Guverinoma yihutiye gufunga amashuri ishyiraho na gahunda ya Guma mu rugo yatangiye ari ibyumweru bibiri.
Jean Claude Rukundo, Umukozi wa UNICEF ushinzwe Itumanaho rigamije Iterambere, yari afite akazi kenshi igihe yakoreraga mu rugo, ariko hamwe n’abana be batanu yitaho, yagombaga gukora n’ibindi bikorwa kugira ngo abafashe kugira ibyo bahugiraho bibafasha.
Rukundo ati “Jye na madamu wanjye dufite abahungu 4 na mubyara wabo tubana mu rugo, bose bafite hagati y’imyaka 5 na 13. Bakurikiraga amasomo yabo batarangara yatangwaga binyuze kuri radio, televiziyo no ku mbuga za murandasi, ariko nifuzaga ko bagira n’ibindi bikorwa bakora bibafasha kunezerwa kandi binafasha n’ubwonko bwabo gukora neza.”
Rukundo yahamagaye umwarimu wigisha abana be kugira ngo amugire inama hanyuma afata umwanzuro wo gufasha abana be gutaka ibintu byo mu rugo bakoresheje impapuro zitagikoreshwa n’irangi.
Rukundo ati “Nashishikarije abana banjye kwishakira ubwabo kuri murandasi amabwiriza y’uburyo bikorwa. Bakoze urutonde rw’ibikoresho bikenewe hanyuma jye na madamu turabibashakira.”
“Biroroshye cyane kandi ni ikintu imiryango myinshi ishobora gukorera iwabo! Bisaba gusa impapuro zitagikoreshwa, amazi, ifu y’imyumbati, ukongeraho irangi iyo urifite.”
Amafoto ari hejuru aragaragaza bimwe mu bintu abana ba Rukundo bakoze bifashishije impapuro zitagikoreshwa, amazi, ifu y’imyumbati n’irangi. Ibintu bimwe ni ibyo bikoreye ibindi n’ibikoresho byo mu rugo bisanzwe batatse.
“Nkunda ibi bikorwa. Bituma numva mfite ubushobozi bwo gukora ibintu bikomeye kandi numva mfite ishema iyo mbona ibyo twakoze iwacu mu rugo kandi birimo gukoreshwa."
Nziza w’imyaka 11 ati: “Twize gutaka ibikoresho bashyiramo imyanda, gukora ibintu bitandukanye by’imitako, amashusho y’inyamaswa hamwe n’itonde ry’inyuguti.”
Rukundo na madamu we baharanira ko ibintu abana babo bakoze bikoreshwa mu rugo. Uko bishoboka kose, akoresha imitako yabo n’amashusho y’inyamaswa mu gutaka ahakikije inzu.
Aravuga ati: “Nkunda kwitegereza ibintu biri mu rugo byakozwe n’abana banjye kandi mba nshaka ko bamenya ko duha agaciro umuhati wabo n’ubuvumbuzi bwabo.”
Rukundo akomeza kugisha inama umwarimu w’abana be ku bijyanye n’ibindi bikorwa byafasha abana mu rugo. Mu Rwanda, igihe cyose amashuri agifunze kugeza, akomeza gukorera hamwe n’abana be ibintu bitandukanye byashimisha abana, by’ubuvumbuzi kandi bikangura ubwenge bwabo.
Rukundo aratanga inama agira ati: “Ndashishikaza ababyeyi bose gushaka ibyo bakorera mu miryango yabo hamwe n’abana babo. Akenshi ntibisaba umutungo mwinshi ahubwo bifasha kubaka ubumwe nk’umuryango kandi bigafasha abana banjye kwiga kandi banezerewe.”


text:
Inyigisho yo ku wa gatandatu w’icyumweru cya 2 cy’Igisibo
Ku ya 02 Werurwe 2013
Yateguwe na Padiri Alexandre UWIZEYE
Umugani w’umubyeyi w’umunyampuhwe (Lk 15, 1-3.11-32)
Bavandimwe, mu gisibo Kiliziya umubyeyi wacu idushishikariza guhabwa isakramentu ry’imbabazi (penetensiya). Iyi vanjili y’umwana w’ikirara, nako y’umubyeyi w’umunyampuhwe niyo abapadiri bakunda guheraho bategura abakristu kwakira imbabazi z’Imana. Ngira ngo abenshi bayifashe mu mutwe. Reka tuyigarukeho twitonze kuko ikubiyemo inyigisho nyinshi zidufasha miri ibi bihe turimo.
Luka aratubwira abo mbere na mbere uyu mugani wari ugenewe n’impamvu yawo. Yezu yabwiraga abafarizayi n’abigishamategeko bijujutaga kubera ko abasoresha n’abanyabyaha basangaga Yezu bashaka kumwumva no guhinduka ngo bamubere abigishwa. Yezu akabakira agasangira nabo.
Turebe abo umugani utubwira bityo dukuremo inyigisho natwe itugenewe muri iki gihe. Nubwo tutari abafarizayi, ntitube n’abasoresha, dushobora kuba dufite imitekerereze n’imyumvire ijya gusa n’iyabo cyangwa se tukibona muri umwe muri bariya bahungu. Ijambo ry’Imana natwe hari icyo ritubwira muri iki gihe.
-
Abo ivanjli itubwira
-
Umubyeyi
Luka ntatubwira izina rye. Afite abahungu babiri. Agerageza kubitaho uko ashoboye (umugore we ntibatubwira uko byamugendekeye). Atungurwa n’uko umutoya atangiye kumutera hejuru amusaba umugabane. Umubyeyi biramubabaza cyane. Ibyo yavugaga n’ibyo yakoraga byose kwari ugushakira abana be icyiza, ikiboneye, ikibafitiye akamaro. Amaze kugisha inama, yubahiriza uburenganzira bw’umwana we muto, amuha umugabane we. Amaze kubona umugabane we ajya mu gihugu cya kure, ahunga se. Agarutse ibintu bimaze gushira, umubyeyi amwakirana ubwuzu. Aho kumubaza aho yari yaragiye, amukoreshereza umunnsi mukuru. Iyo myifatire y’umubyeyi yarakaje umuhungu mukuru. Umubyeyi ajya kumureba no kumwinginga ngo yinjire basangire ibyishimo.
-
Umuhungu muto
Yumva kubana na se bitamuha ubwisanzure buhagije. Yumva atakiri uruhinja. Yegera se aramubwira ati « Kubana nawe birandambiye. Bigeze aho ntagishobora kubyihanganira. Nakwitahira ninjoro, ngo njye ntaha kare. Nataha mperekejwe ho bikaba intambara. Aho bigeze mpa ibyanjye nibereho uko mbyumva mu mahoro kure yawe. Nibereyeho uko mbyumva, nkikorera gahunda zanjye niho nanezerwa ». Amaze gushyikira umugabane we, arishima. Yigira mu gihugu cye kure yiberaho mu maraha. Amafaranga ni nk’ibiryo bihiye. Yageze aho arashira umuhungu arakena arateseka. Ajya gusaba akazi mu bapagani, bamuha kuragira ingurube. Ingurube ni itungo abayahudi bavuga ko ryuzuyemo sekibi. Nta muyahudi urya ingurube nta n’uyikora. We ageze kure ku buryo yifuza gusangira na zo nabyo akabibura. Ibyago byigisha ubwenge. Aribaza, ati « Ni njye wikozeho. Ibyo data yambwiraga byari ukunshakira icyiza. Iwacu uretse abana n’abagaragu babayeho neza bararya bakanabisigaza. Ariko se koko papa muzi, uwasubirayo nkamusaba imbabazi ? Yee oya ! N’ukuntu namwiteruyeho ? Namuhera he ? Yabyakira ate ? Akomeza kubitekereza. Ageze aho afata icyemezo arahaguruka asanga se. Se amwakirana impuhwe amukoreshereza ibirori. Amwambika ikanzu nziza, n’impeta mu biganza. Amushubije icyubahiro cy’umwana.
-
Umuhungu mukuru
Kuba murumuna we yaragiye, bisa n’aho ntacyo byamubwiye. Ahubwo yaribwiraga ati « Ibisigaye byose ni ibyanjye ». Yumvise ko yagarutse bakamukoreshereza ibirori biramubabaza cyane. Yanga kwishima. Arumva ibyo se akoze birenze, bitajyanye n’ukuri. Warandenganyije. Arabara imyaka amaze akorera se, nk’aho we atikoreraga. « Reba imyaka yose maze ngukorera; nta n’itegeko ryawe na rimwe ndengaho, nyamara ntiwigeze umpa n’agahene ngo ngasangire n’incuti zanjye ». Urukundo rwaramwihishe. Arashinja umuvandimwe we. « None uriya muhungu wawe wagarutse amaze kumarira ibintu byawe mu ndaya, ube ari we ubagishiriza ikimasa cy’umushishe! ». Arumva murumuna we ntaho bagihuriye, ntacyo bagipfana (Uriya muhungu wawe). Umubyeyi arabikosora amwumvishe ko n’ubwo yacumuye, akomeza kuba umuvandimwe we, ko bikwiye ko bamwakira. Mbese twavuga ko uyu muhungu ari nka bariya bafarizayi n’abigishamategeko bibwiraga ko ari intungane. Badashaka gusangira n’abanyabyaha.
Ese uyu muhungu azumva ibyo se amubwira yamere kwinjira yishimane n’abandi ? Ntacyo ivanjili ibivugaho.
-
Inyigisho twakuramo
Uriya mubyeyi twamugereranya n’Imana, Umubyeyi wacu wo mu ijuru. Yezu aratwereka impuhwe z’Imana n’urukundo igirira abantu bose, intungane n’abatarizo. Umuhungu muto twamugereranya n’abasoresha n’abanyabyaha, bitandukanyije n’Imana bakajya kure yayo. Imana ntiyigeze ibakuraho icyizere. Iracyabakunda kandi iyo bagarutse ibakirana ubwuzu. Umuhungu mukuru twamugereranya n’abafarizayi n’abigishamategeko. Bumva ko batunganye ariko bagasuzugura abandi. Bakumva ko ingoma y’Imana ari iyabo bonyine.
-
Impuhwe z’Imana n’imbabazi zayo
Imana ni umubyeyi w’umunyampuhwe mbese nka se wa bariya bahungu bombi. Uyisabye imbabazi wese iramwakira ikamubabarira.
-
Icyaha ni ukwitandukanya n’Imana
Kera muri gatigisimu hari igitero kivuga kiti “ Umuntu akora icyaha ate? Umuntu akora icyaha, igihe yitandukanyije n’Imana abizi neza kandi abishaka rwose. Nibyo uriya muhungu muto yakoze; yitandukanyije na se.
-
Kwisuzuma ni intambwe y’ingenzi mu kugarukira Imana
Uriya muhungu amaze kumererwa nabi, yashubije amaso inyuma, ashyira ubwenge ku gihe. Arisuzuma abona amakosa ye, arayamera. Ntiyishakira inyoroshyacyaha ngo ashake impamvu zatumye yitadukanya na se. Afata umugambi wa kigabo wo kujya gusaba imbabazi. Yiteguye kwakira ingaruka z’icyaha yakoze. Yizeye ko se azamubabarira. Yizeye ko atazamwirukana kuko ibyaye ikiboze ikirigata. Ntateganya kongera gusubira mu mwanya yikuyemo azakira icyo umubyeyi azamugenera.
-
Kwirega ni ngombwa kugira ngo tubabarirwe ibyaha
Hari ubwo dufata imigambi ntituyishyire mu bikorwa. Nk’uko uriya muhungu yasanze se ati “Dawe nacumuye ku Mana no kuri wowe”, natwe dusabwa kubwira ibyaha byacu Imana, tunyuze ku musaserodoti. Aha twibuke amagambo Yezu amaze kuzuka yabwiye intumwa ze ati “Nimwakire Roho Mutagatifu. Abo muzakiza ibyaha bazabikizwa. Abo mutazabikiza bazabigumana” (Yh 20,22-23). Nguwo umuhanda Imana yaduharuriye niba dushaka kubabarirwa ibyaha twakoze. Si ngombwa kwishakira izindi nzira.
-
Byari ngombwa rwose ko dukora umunsi mukuru tukishima…
Iyo umunyabyaha yicujije mu ijuru ni umunsi mukuru. Mu isakramentu ry’imbabazi ni ukwiyunga n’Imana, ukiyunga na Kiliziya Umuryango w’Imana, ukiyunga nawe ubwawe. Ibyo nibyo biduha mahoro n’ibyishimo by’umutima. Koko rero nta munyabyaha ugira amahoro ya nyayo.
Bavandimwe , igisibo kibere buri wese umwanya wo kwisuzuma no kwirega. Uriya muhungu muto atubere urugero. Abasanga tumeze nk’uriya muhungu mukuru natwe twisubireho. Tureke gushinja abandi twisuzume ubwacu aho gusuzuma abandi. Tugire indoro nk’iy’uriya mubyeyi urangwa n’impuhwe n’urukundo.


text:
sonia: Ni uwuhe muti wakoresha ngo ukune ukuze.
IGISUBIZO
Gaternelson: Sonia, amakuru yawe, gukuna ugakuza birashoboka ku myaka yose waba ufite, hari umuntu umwe mperutse guha uwo muti none ngo byaciyemo yaragwijije. Formule y'umuti wo gukuna ni iyi: gushaka ibibabi by'agati kitwa umukonora ( ifu yabyo cyangwa se ibyo bibabi ubwabyo + amavuta y'inka akuze) noneho Ubwo rero ukawukoresha mu gitondo hakiri kare.
Ukoresha kabiri ku munsi udasiba, ku ntangiriro urababara mais nyuma ya cinq jours uramenyera
kugirango umushino utagucika ukinotora ugakanga abisuganya kubyuka na nijoro.Ku kibazo cyo kumenya niba ukuna ashobora kubonana n'umugabo, igisubizo ni yego nta kibazo urakuza, umukonora mfite agafu kawo ubwo rero nakaguha-andikira gaternelson.
beby1: ikindi kibazo cy'amatsiko ni aho bakurura berekeza ?niba ari hasi ugana mu kibuno cyangwa ukurura ujyana hejuru wiyerekezaho.
IGISUBIZO
La toute: beby1,ukuna akurura aganisha epfo!
INKURU BISA
1.Gukuna Ni Iki?
2.Gukuna muri iki Gihe
3.Mbese Umugore Wabyaye Yakuna Bigakunda?
4.Akamaro ko Gukuna
Powered by ScribeFire.


text:
Isomo ryo mu gitabo cy’Ibyakozwe n’Intumwa 14,5-18
Muri Ikoniyo, abanyamahanga n’Abayahudi bajya inama n’abatware babo ngo bagirire nabi Intumwa, bazitere amabuye. Pawulo na Barinaba babimenye, bashaka ubuhungiro mu migi ya Lisitiri na Deribe yo muri Likawoniya, no mu turere tuyikikije. Na ho bakomeza kwamamaza Inkuru Nziza. Nuko i Lisitiri hakaba umuntu waremaye ibirenge, kuko yari yaravukanye ubumuga, atigeze atambuka. Umunsi umwe yari ateze amatwi Pawulo yigisha, Pawulo na we amwitegereje abona ko afite ukwemera guhagije kugira ngo akire, amubwira mu ijwi riranguruye ati «Haguruka, uhagarare wemye !» Umuntu arabaduka, aragenda.
Rubanda rero ngo babone ibyo Pawulo amaze gukora, batera hejuru bavuga mu rurimi rwabo kavukire rwo muri Likawoniya bati « Imana zisa n’abantu zaje muri twe !» Nuko Barinaba bamwita « Zewusi », naho Pawulo bamwita « Herimesi », kuko ari we wakundaga gufata ijambo.Nuko umuherezabitambo w’ikigirwamana Zewusi, (ingoro yacyo ikaba yari ku irembo ry’umugi), azana ibimasa bitatse indabyo abishyira imbere y’irembo, kuko yashakaga we na rubanda gutura igitambo. Ariko Pawulo na Barinaba ngo bumve iyo nkuru, bashishimura imyambaro yabo maze biroha muri rubanda batera hejuru bati « Ibyo mukora ni ibiki ? Natwe turi abantu nkamwe. Inkuru Nziza tubamenyesha irabasaba ko mwigizayo ayo manjwe, ngo mugarukire Imana Nzima yaremye ijuru n’isi, inyanja n’ibiyirimo byose. Mu bihe byo hambere yaretse amahanga yose akora ibyo yishakiye ; nyamara ntiyaretse gutanga ibimenyetso bihamya ubugiraneza bwayo : ibaha imvura n’ibihe by’uburumbuke, ikabahaza ibibatunga, n’imitima yanyu ikayuzuza ibyishimo. » Ayo magambo yabo atuma rubanda batuza ariko bigoranye, bityo bareka kubatura igitambo.
Zaburi ya 11B, 1ab-2, 3-4,15-16
R/Uhoraho, nta bwo ari twebwe, ahubwo ni izina ryawe ukwiye guhesha ishema!
Nta bwo ari twebwe, Uhoraho, nta bwo ari twebwe,
ahubwo ni izina ryawe ukwiye guhesha ishema.
Ni iki cyatuma amahanga avuga
ngo « Mbese Imana yabo iba hehe ?»
Imana yacu iba mu ijuru,
icyo ishatse cyose ikagikora.
Ibigirwamana byabo si ikindi, ni feza na zahabu,
ni ibintu byabumbwe n’intoki za muntu.
Murakagira umugisha w’Uhoraho,
we waremye ijuru n’isi !
ljuru ni ijuru ry’Uhoraho,
naho isi yayigabiye bene muntu.


text:
Korali Family of Singers bateguye igitaramo bitiriye ‘Umuryango Mwiza’
Gisubizo Ministries ku isonga mu zirahimbaza Imana mu kiganiro gishya k’iyobokamana ku Isibo Tv
Televiziyo Isibo yatangaje ko mu rwego rwo kurushaho kwegerana n’abayikurikira umunsi ku wundi, igiye gutangiza ikiganiro gishya k’iyobokamana kizajya gifasha benshi gusabana n’Imana binjira muri ‘weekend’. Ni ikiganiro kizajya gihembura benshi kandi kirimo ivugabutamwa ry’Ijambo ry’Imana n’indirimbo zihimbaza Imana.
Iki kiganiro gishya kitwa ‘Holy Room’ kizajya gikorwa n’umunyamakuru ABAYISENGA Christian, ku wa mbere saa kumi n’ebyiri z’umugoroba ndetse no ku wa Gatanu saa tatu n’igice z’umugoroba. Muri iki kiganiro hakubiyemo kuramya no guhimbaza Imana hamwe n’abaramyi ku giti cyabo n’amatsinda, n’amakorari akomeye mu matorero n’amadini atandukanye.
Mu kindi gice k’iki kiganiro hazajya hatumirwa abashumba n’abavugabutumwa banyuranye bigishe ijambo ry’Imana n’ibindi bizafasha benshi guhembuka imitima. Hazaba harimo kandi gushima Imana ku bw’imirimo ikomeye yakoreye abantu bayo, guhugurana ku bitabo by’iyobokamana no kurebera hamwe indirimbo icumi zo kuramya Imana zikunzwe.
Mu kiganiro ABAYISENGA Christian uzajya ukora iki kiganiro yagiranye na Inyarwanda yagarutse ku miterere y’iki kiganiro gishya. Yagize ati: “Muri iki kiganiro tuzavugamo ineza y’Imana n’urukundo rwayo twumve n‘imigambi myiza idufiteho. Iki kiganiro kandi ni ikiganiro kije kuzana ububyutse bwo gushyira hamwe mu matorero n’amadini kuko iyo abantu b’Imana bashyize hamwe birayinezeza kandi ikabagura mu mwuka, ubugingo n’umubiri”.
Ikiganiro cya mbere kibimburira ibindi, kiratambuka kuri uyu wa Gatanu tariki 6 Gicurasi 2022 guhera saa tatu n’igice z’umugoroba, aho itsinda rya Gisubizo Ministries rizwi mu ndirimbo Nguhetse ku mugongo, Sinzahwema n’izindi zinyuranye ari bo bazayobora kuramya no guhimbaza Imana. Ni mu gihe Umushumba wa Guerison des Ames mu Rwanda, Apôtre Sosthene SERUKIZA ariwe uzigisha Ijambo ry’Imana. Murararitswe mwese mu mwanya mushya w’ivugabutumwa.
Televiziyo Isibo iherutse guhabwa igihembo cyo kuba Televiziyo ya mbere y’imyidagaduro mu Rwanda. Hamwe n’iyo mbaga iyikurikira rero, ni undi mwanya mwiza wo kuvuga ubutumwa bwiza ku mbaga nyamwinshi yari isanzwe ikurikirana cyane ibijyanye n’imyidagaduro.


text:
3 New Job Positions of Cashiers at UMUNARA SACCO – JALI Sector ( Deadline: 05th Jul ,2022)
KOPERATIVE UMUNARA SACCO
UMUJYI WA KIGALI
AKARERE KA GASABO
UMURENGE WA JALI
Email:saccoumunara@yahoo.com
ITANGAZO RY’AKAZI
Koperative yo kuzigama no Kuguriza UMUNARA SACCO,ifite icyicaro mu murenge wa Jali ,akarere ka Gasabo, umujyi wa Kigali iramenyesha abantu bose babyifuza kandi bujuje ibisabwa , ko ishaka gutanga akazi ku mwanya w’abacungasanduku batatu (3)
UWIFUZA GUSABA AKO KAZI AGOMBA KUBA YUJUJE IBI BIKURIKIRA :
1.Kuba ari umunyarwanda
2.Kuba afite impamyabumenyi y’amashuri yisumbuye (A2)cyangwa A0 mu mashami akurikira:
Ibaruramari,Icungamutungo cyangwa
Ubukungu(Accounting,Finance, Economics)
3.Kuba ari inyangamugayo(atarakatiwe n’inkiko)
4.Kuba azi gukoresha neza mudasobwa (Word,Excel,Internet,Power point) 5.Kuba azi neza kwandika,kuvuga(gukoresha )indimi zikurikira:lkinyarwanda,Icyongereza n’Igifaransa
6.Gutsinda ibizamini bizakorwa (ikizamini gikozwe mu nyandiko, ikizamini gikozwe mu biganiro,n’ikizamini cya mudasobwa
7.Kuba afite uburambe byaba ari akarusho
IBISABWA KURI UYU MWANYA :
- Ibaruwa yandikiwe Perezida w’Inama y’ubutegetsi ya Koperative Umunara Sacco
- Photocopy y’Irangamuntu
- Photocopy ya Diplome
- Imyirondoro yuzuye (CV)
- Kuba viteguye gulia ?tangira atazi
Abifura ako kazi bageza amabaruwa yabo ku cyicaro cya Koperative UMUNARA SACCO Kinunga cyangwa ku ishami ryayo rikorera i Rubingo mu masaha y’akazi bitarenze kurwa 05/07/2022
Nyumay’ijonjora abazaba batoranijwe bazakora ibizamini kuwa 07/07/2022.
Bikorewe Jali kuwa 29/06/2022
BAYIRINGIRE Louis
Perezida w’inama y’ubutegetsi ya Koperative Umunara Sacco
1,855 All the time, 1 To day


text:
Ku cyumweru tariki ya 4 ukuboza 2016, icyumweru cya 2 cya Adiventi, kuri Paruwasi Katedrali ya Cyangugu, hashojwe forumu y’ingo yari imaze iminsi itatu. Iyo forum yari ifite insanganyamatsiko igira iti “Urugo rwa gikristu, igicumbi cy’Impuhwe z’Imana”.
Forum yatangiye ku gicamunsi cyo kuwa gatanu tariki 2 Ukuboza 2016, itangizwa n’Igitambo cya Misa cyayobowe n’Umushumba wa Diyosezi ya Cyangugu
competent veno-occlusive mechanism of the penis.disorder. cialis.
. Iyo forum yahuje ingo z’abashakanye bavuye muri paruwasi za Mibilizi, Mushaka, Nkanka, Nkombo na Giheke, ndetse na Paruwasi Katedrali ya Cyangugu yari yakiriye iyi forum. Abatarashoboye gutaha bakaba barakiriwe n’ingo z’abakristu ba Cyangugu.
Gahunda z’umunsi wa kabiri zatangiwe n’isengesho ryo gusingiza Imana. Nyuma y’isengesho abitabiriye forum bagera ku bantu 1.200, bahawe ibiganiro bine (4)
UK-103,320 and UK-150,564 appeared to be the only metabolites with comparable selectivity but weaker potency than the parent compound (50 and 10%, respectively). what is cialis predominant isoform of phosphodiesterase found in the.
. Ikiganiro cya mbere ku “Isakaramentu ry’ugushyingirwa n’isezerano ry’abashakanye” cyatanzwe na Padiri mukuru Ignace KABERA.
Ikiganiro cya kabiri cyagarutse ku bibazo by’“Amakimbirane mu ngo, impamvu ziyatera n’umuti wo kuyakumira” cyatanzwe na Madame Fauste MUKABARIHO. Ikiganiro cya gatatu ku “Ubwishingire bwa kibyeyi” cyatanzwe na Madame Francine NSENGIYUMVA. naho Ikiganiro cya kane cyagiraga kiti “Urugo rwa gikirisitu, urugero rw’impuhwe z’Imana” cyatanzwe n’urugo rwa NDAMUZEYE Emmanuel na UWIGIRIYE Géorgine.
Nyuma y’ibyo biganiro hakozwe gacaca y’urugo ku bashakanye bakiri hamwe, aho baganiriye ku bibazo byerekeye umubano n’imibanire yabo mu rugo
. Barabazanyaga bati: “Mu gihe tumaze tubana ni ibiki bigushimisha ngukorera wifuza ko nakomeraho? Ni iyihe myitwarire cyangwa ingeso umbonaho wifuza ko nahindura kugira ngo tubane neza?
Icyiciro cy’abibana bahujwe hakurikijwe paruwasi baturutsemo baganira ku ngingo zikurikira: Nuzuza nte umuhamagaro wanjye, haba mu kubahiriza isezerano nagiranye n’umufasha wanjye tutakiri kumwe? mu kurera abana twabyaranye? mu gucunga neza umutungo w’urugo? mu kubana n’abaturanyi? mu kubanira neza umuryango nashatsemo?
Umunsi washojwe n’igitambo cya misa cyatuwe Mgr Prudence RUDASINGWA, igisonga cy’Umwepiskopi afatanije n’abapadiri ba Paruwasi Katedrali ya Cyangugu.
Umunsi wa nyuma wa forumu wafunguwe n’igitaramo cyo gusingiza Imana, cyakurikiwe n’Igitambo cya Misa cyatuwe na Nyiricyubahiro Musenyeri Yohani Damaseni BIMENYIMANA, Umwepiskopi wa Diyosezi ya Cyangugu, akikijwe n’abasaserdoti bane: Padiri Ignace KABERA, Padiri Mukuru wa Paruwasi Katedrali ya Cyangugu, Padiri Oscar NKUNDAYEZU, Padiri Emmanuel KALINIJABO na Padiri Longin NDUWAYEZU.
Iki gikorwa ngarukamwaka cya Forum y’abubatse ingo kikaba cyaratangijwe ku rwego rwa Diyosezi ya Cyangugu ku wa 12-14 Ugushyingo 2015 muri Paruwasi Katedrali ya Cyangugu. Uyu mwaka, mu rwego rwo kurushaho kucyegereza abakristu, abubatse ingo bahurijwe mu duce dutatu tw’ubutumwa. Agace ka Nyamasheke kari kagizwe na Paruwasi Nyamasheke, Shangi, Ntendezi, Muyange, Yove, Tyazo na Hanika (4-6/11/2016). Agace ka Nyakabuye kahuje amaparuwasi ya Nyakabuye, Mashyuza, Mwezi, Nyabitimbo na Rasano (17-19/11/2016)
. Agace ka Cyangugu kari kagizwe na paruwasi Katedrali ya Cyangugu, amaparuwasi ya Nkanka, Nkombo, Mibirizi, Mushaka na Giheke (2-4/12/2016).


text:
Reba Video
Baza Shangazi
Intambwe 10 wakoresha kugira ngo ubone Umusore wakubera inshuti
Dore ibintu by’ingenzi ugomba kugenderaho bikagufasha kubonma inshuti y’umuhungu :
1. Niba ubonye umusore wishimiye gerageza kumwenyura umwereka ko urangwa n’inseko nziza
Abagabo benshi bakururwa n’inseko z’abakobwa. Niba ubonye umusore ukumva umwibonyemo kandi yakubera umukunzi, ntuzigere uzuyaza kumusekera kuko burya n’ubwo uba ntacyo umubwiye n’umunwa uba utanze ubutumwa bukomeye cyane butagira ijambo (non-verbal message). Iyo ubikoze gutyo bituma yumva yatera intambwe ya mbere akubaza amakuru yawe.
2. Gerageza kwiyoroshya (be approachable)
Aha ngaha niba uri inkumi ugakubitana n’umusore w’inzozi zawe, ukabona ari umuhungu ukunda kuganiriza abakobwa, wowe uza mureke ntugire icyo ukora gusa ujye ugerageza kumusekera, kumureba indoro nziza ndetse nibiba ngombwa unacishemo umwicire akajisho hanyuma ukomeze ukore ibyo wakoraga; yewe niba wanagendaga wikomereze urugendo. Gusa ariko ibi byose ugomba kubikora mu kinyabupfura kandi ugashyiramo n’ubwenge, ukamenya niba uko uteye byamaze gukurura uwo musore. Ibi numara kubigeraho; umusore wamaze kumwemeza, ibindi bisigaye we azabyikorera. Gusa uzakomeze wiyoroshye kugira ngo ejo utamuca intege akisubirirayo.
3. Gerageza gutuma umusore avuga (Mwinjize mu kiganiro)
Umuhungu ntiyapfa kumenya niba wishimye cyangwa ubabaye, nyamara wowe ukeneye ko abimenya. Niba muvuganye, gerageza umuganirize ku buryo mutandukana agishaka kukuganiriza ndetse afite n’amatsiko yo ku kumenya kurushaho. Jya ushaka uko waryoshya nicyo kiganiro, umubwire ariko ukore ku buryo umusiga agikeneye kukumenya kurushaho.
- Nk’igitsina-gore, gerageza kwiyoroshya umere nk’uko bisanzwe, n’ubwo bitoroshye kwitwara uko usanzwe mu gihe uhuye n’umuhungu wakunze. Muri iki gihe, ujye ugerageza kuvuga ururimi usanzwe ukoresha kandi unavuge amagambo yoroshye, yumvikana. Ikindi ugomba kwitaho ni ukagerageza gukurikiranya ibitekerezo neza kandi ubiha ubusobanuro bwiza. Ibi byose ubikora kugirango uwo muganira aryoherwe koko.
- Gusa ariko, ibi ntibivuze kuvuga amagambo menshi icyarimwe ngo undi abure akanya ko kuvuga anarambirwe. Si icyo bivuze, habe na mba. Vuga amagambo make ariko arimo ubwenge ashobora gutuma uwo muganira agira amatsiko bikamutera kukubaza ibibazo byinshi; noneho wowe ukagenda umusubiza ikibazo ku kindi. Mu kumusubiza, gerageza kujya umushyira mu gihirahiro ari nabyo bizatuma ashaka umwanya munini wo kukuganiriza.
4. Shaka ikintu wivugaho, cyangwa se umubwire amateka y’ubuzima bwawe
Niba uhuye n’umuhungu ubona wazakubera inshuti ku buryo bwimbitse, gerageza kumwibwira nibura ho gato ku buzima bwawe. Ushobora kumubwira ibyo ukunda cyangwa ibyo wanga cyangwa se ukamubwira inkuru y’ibintu wabonye n’ibyo waciyemo.
5. Reka yiyumve nk’uw’agaciro
Aho kugira ngo ukomeze kwivuga ibigwi wowe wenyine, gerageza no kwereka uwo muri kuganira ko afite agaciro imbere yawe kandi nawe umuhe umwanya akwibwire anakuganirize. Ikindi kandi niba hari ikintu afite utakunze reka guhita ubimwereka ako kanya bitamuca intege.
6. Reka kumujora umusesereza
Hari uburyo bwiza ushobora kunenga umuntu ariko utamukomerekeje; uburyo ukoresha rero nta bundi ni ukumuganiriza mugaseka kuko ushobora gukosora umuntu ubicishize mu rwenya. Ikindi ni uko ushobora nawe gushaka uburyo bundi wabikoramo ariko butamutera kumva ko wafashe umwanya umugenzura..
7. Irinde uburakari bwa hato na hato
Niba avuze ibintu ntibigushimishe, reka kwitwara nk’umwana muto ngo uhite wirakaza. Gerageza ahubwo guhita ushaka uburyo bwiza bwo kumugarura mu biganiro bikuryohera maze nawe ahite abona ko ibyo yari akoze atari byiza.
Muri iki gihe ntuzagire ubwoba bwo kuba wamukura muri icyo kiganiro utakunze cyangwa ibyo yita urwenya kandi bitari kukunyura kuko numwihorera azumva ko ari byiza ubutaha azabisubire. Gusa uzibuke kumukebura mu kinyabupfura kugira ngo utamukomeretsa.
8. Mugenere umwanya muri gahunda zawe
Kimwe mu bintu bikomeza ubucuti ni uguha umusore ukunda umwanya mu byo ukora kuko urukundo rusaba igihe. Numwihorera ntumuhe umwanya bizatuma nawe yigira muri gahunda ze zitandukanye no mu zindi nshuti ze bityo n’ urukundo rwanyu ntirukure ngo rutere imbere. Ushobora kuba udakunda kuboneka ariko gerageza umuhe akanya gato bizatuma abona ko afite akamaro mu buzima bwawe. Ujye umushakira n’ahantu heza ho kuganirira kugira ngo abone umwanya wo kugutekerezaho kuko ushobora gusanga nawe yari yarasanze uri umukobwa w’inzozi ze. ni byiza kandi ni na ngombwa ko umuha umwanya wo kumva ko akwegereye kandi ko umuri hafi.
9. Ba uwo uriwe
Niba uri kuganira n’umuntu cyangwa se niba ushaka ko umuntu agukunda geragaza kuba uwo uriwe (be yourself), ntushake kwifata/kwitwara nka runaka wundi. Mu gihe uzaba ushaka kwigira uwo uteri we bizatuma wumva udatekanye muri wowe kuko hari undi umuntu uzaba ushaka kwigira we bitandukanye n’uko uri. Gushaka kwigira uwo uteri we bizatuma unanirwa kumuganiriza, bitumen n’ubushuti bwanyu butaramba.
10. Mwereke ko umwitayeho
Gerageza kumwereka ko ibyo arimo kuvuga bigushimisha niba kandi bitarimo kugushimisha ba imfura umubwire ko ibintu arimo kuvuga bitari kukubaka; ubimubwire umwenyura aho kuvuga wazinze umunya.
Icyo usabwa kwibuka ni ukuba uwo uriwe buri gihe ubonanye n’umusore ukunda cyangwa ubona uzagukunda. Irinde gukoresha amagambo arimo imibonano mpuzabitsina cyane mu magambo uvuga kuko ashobora guhita abona ko ari cyo wishakira.
Uzibuke ko uburanga bw’inyuma atari byose ku musore kandi wirinde guhangayikishwa n’umubano wanyu mu gihe utarakomera; hejuru y’ibyou urenze ho kwiyoroshya no kwiha umutuzo (relax).
Ikitonderwa
- Ntuzakore ibintu uzicuza mu buzima bwawe bwose,
- Shaka umuhungu kuko wumva umukeneye kandi ukareba uzakuba iruhande rwawe buri gihe,
- Ntuzicuze igihe uzabona ubushuti bwanyu bugupfanye kuko igihe kiba kizagera ukabona undi kandi w’inzozi zawe,
- Ntuzatume aguhindura mu buryo bwo kugusubiza inyuma, ntuzabyemere kuko azaba atagukunda,
- Uzirinde gukora ibintu bidahwitse mu maso y’umusore ukunda kuko bishobora kukuviramo kubengwa ako kanya.
Subscribe to: Post Comments (Atom)


text:
Mu bushakashatsi bwakoze n’Urwego rw’Igihugu rw’Imiyoborere mu Rwanda, buragaragaza ko Ubujura, amakimbirane mu miryango, ihohoterwa rishingiye ku butaka, ibiyobyabwenge ndetse no gukubita no gukomeretsa byagaragajwe nka bimwe mu bikibangamiye umuryango nyarwanda bituma udakomera ngo ushinge imizi.
Prof Shyaka Anastase umukuru w’Urwego rw’Igihugu rw’imiyoborere mu Rwanda, avuga ko kuri ubu nta kintu na kimwe kigomba guhishwa ahubwo bigomba kujya ahagaragara bigashakirwa umuti.
Yagize ati: ”Ntabwo bikiri ibanga ko hari ibibazo biteye bitya, ko hari abana bava mu mashuri, ko hari abana bafite imyitwarire mibi, icyo twifuza ni ukubishakira umuti. Twe rero nka RGB ni ukuba abahuza, guhuza inzego tuganire, dukoze ibiganiro birebana n’umuryango ejo ejobundi tuzakorana n’irindi tsinda ku bibazo runaka ariko turifuza ko abanyamadini babigiramo uruhare twumva ko urwego rumwe rushobora kuzana ibisubizo”.
Bamwe mu bahagarariye amadini n’amatorero mu Rwanda bavuga ko hari ibibazo byinshi bigaragara mu miryango, ariko abanyamadini n’amatorero bafatanya bagakemura kandi mu gihe gito. Musenyeri Alex Birindabagabo unayobora umuryango wa peace plan mu Rwanda aha arabisobanura yifashishije ingero.
Yagize ati: ”Dufate nk’urugero ikibazo cy’ibiyobyabwenge usanga aribyo bizana ihohotera, usanga aribyo bizana imvururu mu miryango iki kibazo rero tugihagurukiye twese hari ingamba dushobora gufata tugafatanya kandi ubushobozi twakoresha turabufite hano mu gihugu singombwa kujya kubusaba ahandi”.
Musenyeri Alex Birindabagabo (uwambaye umusaraba mu ijosi)
Nyirasafari Esperance, Minisitiri w’Uburinganire n’Iterambere ry’Umuryango, avuga ko abanyamadini n’amatorero bagomba kwigisha ijambo ry’Imana barisanisha n’imibanire.
Ati: "Umusanzu wabo w’abanyamadini ni ukuvuga ngo uko bigisha abantu gukiranuka, kuzajya mu ijuru nibabigishe babihuza n’ibibazo bihari, niba bifuza ko umuntu asukuka kuri roho murebe n’inyuma ese mu ijuru hazajyayo umuntu ufite umwanda? Ese kuki umuntu ashobora guhohotera uwo bashakanye? bikigisha urukundo wenda navuga ko ruri mu kirere nibarwigishe bahereye ku rukundo umubyeyi akunda umwana we...”
Minisitiri Nyirasafari
Mu bushakashatsi bwakozwe n’Ikigo cy’Igihugu cy’Imiyoborere mu Rwanda, kiragaragaza ko Intara y’Uburasirazuba ndetse n’Amajyarugu ziza ku isonga mu kugira ibiyobyabwenge byinshi, mu gihe ikibazo cy’ubuharike Intara y’Amajyaruguru iza ku isonga naho amakimbirane ashingiye ku butaka akaba agaragara mu gihugu hose.


text:
Inyigisho yo ku cyumweru cya Mashami/B/28/03/2021
Amasomo: -Iz 50, 4-7 ; Zab 21 ; Fil 2,6-11 ; Mk 14,1-15,47
Uyu munsi ni icyumweru cya mashami. Kuri Mashami, duhimbaza ibintu bibiri by’ingenzi. Twibuka igihe Yezu Kristu yinjiranye ikuzo muri Yeruzalemu, ashagawe n’imbaga y’abantu, bamwakiranye ibyishimo, bitwaje amashami y’imikindo baririmba bati: “Hozana! Hasingizwe uje mu izina rya Nyagasani (…) Hozana, Imana nihabwe impundu mu ijuru”. Nyamara ariko abo bamwakirana ubwuzu, ni bo bamuhinduka mu rubanza rwe bemeza basakuza ko akwiye kubambwa nk’umugome. Ni yo mpamvu uyu munsi kandi turazirikana iminsi ya nyuma y’ubuzima bwa Yezu hano ku isi, ari na bwo yarangije umurimo wari wamuzanye wo gucungura bene muntu. Iki cyumweru gitangira icyumweru gitagatifu. Rwa rugendo rero rwacu rw’iminsi mirongo ine, aho dusabwa kunoza wa mubano wacu n’Imana binyuze mu isengesho ryiza, tugasabwa kunoza umubano wacu na bagenzi bacu binyuze mu gusangira, tugasabwa no kunoza umubano wacu natwe ubwacu binyuze mu mugenzo wo kwigomwa icyaha no kwitsinda, turi hafi yo kurusoza.
Pasika yaje ! Nyamara nk’uko twese tubizi, ntawe ushobora kugera kuri Pasika atabanje kunyura ku wa gatanu mutagatifu. Ntawe ushobora kugera ku byishimo byuzuye, bitari igicagate, ibyishimo duterwa n’intsinzi y’ubuzima ku rupfu, ndavuga ibyishimo duhabwa n’inshungu ya muntu, ari yo Pasika ya Yezu Kristu, atabanje kunyura mu nzira y’umusaraba yo ku wa gatanu mutagatifu. Ni yo mpamvu amasomo matagatifu ya kino cyumweru cya mashami atwereka Yezu Kristu, umucunguzi wacu, wemeye gusa natwe muri byose atagize icyo atwindakunyaho uretse inenge y’icyaha.
Mu isomo rya kabiri Pawulo arabitubwira neza ati: “ N’ubwo we yari afite imimerere imwe n’iy’Imana, ntiyagundiriye kureshya na Yo. Ahubwo yihinduye ubusabusa, yigira nk’umugaragu, maze mu migirire ye agaragaza ko ari umuntu”. Mu kwigira umuntu kwa Jambo, Yezu Kristu yigize twe agamije kutugira we ! Yarababaye, arababazwa, aratereranwa, aratotezwa, mu rubanza bamushinja ibinyoma kugeza ahamijwe kubambwa, mbese nk’uko tubibona mu mateka y’ubuzima bwa muntu mu bihe byose. Nyamara n’ubwo Yezu mu gucungura inyoko muntu yababajwe birenze imyumvire yacu, yadusigiye urugero tugomba gukurikira no gukurikiza ari rwo kutiheba, ahubwo byose tukabishyira mu biganza by’Imana Umubyeyi wacu udukunda. Si icyo gihe gusa ahubwo igihe cyose yambazaga Se ngo amuhore hafi azabashe kurangiza ubutumwa yamuhaye bwo gucungura isi yoramye mu cyaha n’urupfu. Mu ivanjili y’ububabare bwe tumaze kumva, mbere yo kubabazwa yafashe umwanya arasenga ndetse noneho biba ngombwa ko yitabaza na bamwe mu nkoramutima ze, ari bo Petero, Yakobo na Yohani, ndetse akabasaba kuba maso hamwe na we basenga ariko bo bakaza kuganzwa n’ibitotsi.
Bavandimwe, umusaraba turawutinya, umusaraba turawanga, kuko uratugora, ariko tugomba kuwakira kandi neza, kuko ari ryo teme ryonyine tuzambukiraho kugira ngo tugere mu Ngoma y’ijuru. Yezu ni we wagize ati “ Ndababwira ukuri koko: imbuto y’ingano iyo itaguye mu gitaka ngo ihugute, ikomeza kuba yonyine; na ho iyo ihuguse yera imbuto nyinshi” (Yoh 12, 24).
Mu gihe umusaraba ari wo nzira yonyine igeza mu ijuru, igiteye ubwoba ni uko muri kino gihe tutakiwemera. Abantu ntitugikunda ibintu bitugora, dushaka ibintu byoroshye gusa. Igisubizo ni kimwe ni isengesho ritaretsa. Isengesho Yezu yatuye Se icyo gihe ryamufashije kuronka imbaraga zo guhangana n’ububabare kugera ku ndunduro. Dore ko we yarituye Imana se yisabira ko byose byagenda uko we abishaka, ari bwo yateruraga ati: “Abba Dawe ! Byose biragushobokera: igizayo iyi nkongoro; nyamara ntibibe uko jye nshaka, ahubwo bibe uko wowe ushaka”. Na mbere yo guca yongeye gusenga asa n’utabaza nk’uwabuze kirengera, aho abwira Imana Se ati : “ Mana yanjye Mana yanjye, icyatumye untererana ni iki ? ”. Iri sengesho Yezu yavuze ubwo yari abambye ku musaraba, agatabaza Imana Se, ntabwo ari isengesho ryo kwiheba, ahubwo kuko ubuzima bwe bwose ari inyigisho, yashatse kwereka muntu ko no mu gihe cy’amakuba, ibyago, ingorane, ibibazo by’ingutu n’uburwayi ubwo ari bwo bwose, mwene muntu atagomba gutakaza amizero mu Mana yuje urukundo n’impuhwe zirenze imivugirwe, ahubwo ko agomba gutabaza agashyira amizero n’ingorane ze mu biganza by’Imana Data, we uzi igikwiye buri mwana we umutabaje.
Bavandimwe, nimucyo natwe, nk’Abayahudi, dutakambire Nyagasani adutabare, adukure mu cyaha adukize. Muri iki gihe isi ndetse n’abayituye bikeneye impuhwe z’Imana kurusha ibindi byose. Tuzamure ijwi cyane, nk’Abayahudi duti : “ Hozana ! Nahabwe impundu uje mu izina rya Nyagasani ”. Ariko tubikore tutagamije kumuha urw’amenyo, ahubwo duhamya ukwemera kwacu.
Padiri Prosper NIYONAGIRA
GITARAMA, KABGAYI


text:
Ni umunsi uzizihizwa ku italiki 31 Nyakanga, ukaba usanzwe wizihizwa mu bindi bihugu bitandukanye ariko mu Rwanda ukaba ugiye kwizihizwa ku nshuri y’ambere.
Ni umunsi uzarangwa n’ibikorwa bitandukanye, bigaragaza uruhare rw’umugore n’iterambere rye muri rusange, ndetse Abagore batandukanye bagize ibikorwa byindashyikirwa bageraho, bazaganiriza bagenzi babo banababwira uburyo n’inzira zo kubigeraho.
Asubiza ku mpamvu uyu munsi utizihizwaga mu gihe ku isi uri kwizihizwa ku nshuri ya 60, Umuhuzabikorwa w’inama y’igihugu y’Abagore Nyirajyambere Berancille avuga ko igihe cyari Iki, anemeza ko imwe mu ntego nyamukuru zo kuwizihiza mu Rwanda ari uko hagamijwe gushaka ibisubizo, ibibazo bikibangamiye Umugore.
Insanganyamatsiko y’uyu munsi ni Uruhare rw’umugore mu iterambere rya Afurika.


text:
1.Bishobora gukoreshwa kuri thermoplastique yose hamwe na thermosetting resin, guhuza neza na resin, imbaraga zo hejuru yibicuruzwa Ibiranga umusaruro
2. Ufatanije na resin, permeability irihuta kandi resin irakizwa
3.Ibara ryiza ryibicuruzwa hamwe na hydrolysis irwanya
4.Gutatanya ibyiza, ibara ryera, byoroshye kurangi
5.Ubunyangamugayo bwiza kandi buhagaze neza
6.Amazi meza kandi yumye
1.PP yaciwe imirongo ikoreshwa cyane cyane mugushimangira thermoplastique hamwe na masterbatch.
2. Ibikoresho bishimangira sisitemu yimbere ninyuma yo kurukuta.
3. Imiyoboro irwanya ruswa cyangwa ikigega cyo kubika.
4. Ikibaho cyangwa ikibaho, umushinga wa gisirikare.
5. Ikibaho cyo gushushanya, ubwogero, agasanduku, ikigega cyamazi ect.
6. Gutwara abantu, kubaka no kubaka inganda.
1. E-Glass Chopped Strands kuri pp / pa / pbt ipakirwa mumifuka yubukorikori cyangwa imifuka iboshywe, kwihanganira ubushuhe bwiza hafi 25kg kumufuka, imifuka 4 kumurongo, ibice 8 kuri pallet hamwe na 32 kuri pallet, buri pallet iba yuzuye kugwiza firime nyinshi hamwe no gupakira.
2. Toni imwe n'umufuka umwe.
3.Ushobora guhindurwa ukoresheje ikirango cyangwa 1kg umufuka muto.
Kohereza: ku nyanja cyangwa mu kirere
Gutanga Ibisobanuro: Iminsi 15-20 nyuma yo kwishyura mbere


text:
Ku isi hose, iterambere ry’Imiyoborere myiza, ubukungu, ubutabera ndetse n’imibereho myiza by’abaturage bishingira ku bumenyi bw’abaturage bakomora mu gusoma ibitabo.
Gahunda ya Leta y’u Rwanda (2017-2024), mu nkingi y’iterambere ry’ubukungu (Economic Transformation), bigaragara ko Ubukungu bw’u Rwanda bugomba kugerwaho bushingiye ku bumenyi bw’Abaturage (Economy based Knowledge).
Ubumenyi ndetse n’ubuhanga bukomoka mu gusoma ibitabo, haba ibitabo bivuga ku miyoborere myiza, ibitabo bivuga ku iterambere ry’ubukungu, ibitabo bivuga ku mibereho myiza ndetse n’Ubutabera.
Kugira ngo ibi bigerweho ni byiza ko mu nzego z’abikorera bashyiraho isaha yo gusoma ibitabo (Reading Hour), mu madini(bashyiraho isaha yo gusoma),mu nzego za Leta hashyirwaho isaha yo gusoma(nkuko habaho buri wa gatanu amasaha ya siporo nibyiza cyane kugira isaha yo gusoma ibitabo ku bakozi bose).
Nagiranye ikiganiro n’umukozi umwe arambwira ati: “Buri wa gatanu nyuma ya saa sita twakoraga siporo tugahagarika akazi, ati ‘ariko ubu kubera COVID-19 nta siporo igikorwa’ ati ‘ariko iyo tuza kuba dufite isaha yo gusoma mu kazi twese tukanjya mu isomer (Library) byagira umumaro cyane kandi bigatuma dukomeza gutanga umusaruro ndetse mwinshi mu kazi.”
Uwo mukozi yarambwiye ati: “muri gahunda ya Leta (NST1) tugomba kubaka igihugu cyacu dufite ubumenyi kandi ubumenyi bugakomoka mu gosoma, nitutagira gahunda yihariye yo gusoma ibitabo, bizagenda bite?”
Ibihugu byateye imbere abaturage baho barangwa no gusoma ibitabo bityo bikanafasha kwihuta mu iterambere.
Umuhanga umwe yaravuze ati “burya umukozi udasoma ibitabo biragoye gutanga umusaruro kuko burya umuntu atanga icyo afite.”
Bamwe mu bakozi bibaza impamvu mu bigo byabo hataba amasomero (Library), abo bakozi bibaza impamvu ibigo byabo bitagura ibitabo ndetse ngo nta na gahunda yo gukangurira abakozi gusoma ibitabo.
Nyakubahwa Perezida wa Repubulika, Isoko Abanyarwanda tuvomaho iteka, adutoza ko dukwiriye kurangwa no gusoma ndetse no kwandika ibitabo byose bigamije iterambere rirambye ry’u Rwanda.
Twese, dufatanye kwimakaza uyu muco mwiza wo kwandika ndetse no gusoma ibitabo bityo twiyubakire u Rwanda rwacu ndetse na Afurika.
Byaba byiza kurushaho, mu ngengo y’imari ya buri kigo haba icya Leta, Imiryango Nyarwanda Itari Leta, Abikorera ndetse n’abantu ku giti cye iteka bateganya amafaranga yo kugura ibitabo, ibi bikaba umuco.
Umusaza umwe mukuru yahanuye abantu arababwira ati “bana banjye nitudasoma ibitabo bizagorana kwihuta mu iterambere rirambye, bityo mwimakaze uyu muco.”
Mu gihugu cya Singapore, abaturage benshi barangwa n’uyu muco wo gusoma ndetse no kwandika ibitabo, byabafashije kwihuta mu iterambere.
Tugure ibitabo cyane cyane ibyanditswe n’Abanyarwanda dukomere ku ndangagaciro na Kirazira z’umuco Nyarwanda.
U Rwanda, ni jyewe nawe tugomba kurwubaka
INKOTANYI zatwubakiye Umusingi ukomeye tuwubakireho ibikorwa byinshi byiza bishingiye kubumenyi dukura mu bitabo.
Dusome ibitabo bivuga amateka y’u Rwanda, ibitabo bidusubiza ku isooko, ibitabo bidufasha gutegura neza imishinga yubaka u Rwanda, ibitabo bitoza Urubyiruko n’abategarugori gukunda u Rwanda na bene Kanyarwanda n’ibindi bitabo byiza bibereye Intore z’u Rwanda.
Isaha yo gusoma ibitabo ibaye ihame mu bakozi bose byafasha kwihutisha iterambere twifuza ndetse bikadufasha kugera ku cyerekezo cya 2050 ndetse n’icy’Afurika cya 2063. Tugure ibitabo bijye mu masomero, dusome ibitabo ndetse tunashyireho isaha yo gusoma ibitabo kubakozi bose ndetse no kumugoroba w’ababyeyi bikorwe.
Abanyarwanda dufite amahirwe yo kugira Ubuyobozi bwiza burangajwe imbere na Nyakubahwa Perezida wa Repubulika KAGAME Paul, dukomeze kumufasha dushyira mu bikorwa impanuro zose aduha harimo n’izo kwimakaza umuco wo gusoma no kwandika ibitabo.
HATEGEKIMANA Richard,
Chairman w’Urugaga rw’Abanditsi mu Rwanda,
hategrich@gmail.com
+250788304401.


text:
Isomo rya 1: Ubuhanga 18, 14-16 ; 19, 6-9
Igihe ituze ryari ritwikiriye ibintu byose, n’ijoro ririmbanyije, ijambo ryawe ry’irinyabubasha nk’umurwanyi w’indatsimburwa, riva mu ijuru ku ntebe ya cyami risimbukira mu gihugu cyavumwe, ryitwaje inkota ityaye, ari rya teka ryawe ridasubirwaho. Rihageze rirahagarara maze isi yose riyuzuza imirambo : ryakoraga ku ijuru, rigakandagira ku isi.
Koko rero, ibiremwa byose uko bingana muri kamere yabyo, byongeye kuremwa bundi bushya bikurikije amategeko yawe, kugira ngo abana bawe bakomeze kubaho. Nuko babona igihu gitwikiriye ingando, ubutaka bwumutse butumburuka ahahoze amazi, Inyanja y’umutuku ihinduka inzira nyabagendwa, imivumba yibirinduraga ihinduka ikibaya cy’ibyatsi bitoshye, ari na ho umuryango wawe wose wanyuze, urinzwe n’ikiganza cyawe, maze bibonera n’amaso yabo ibikorwa byawe by’agatangaza. Nuko bakwirwa urwuri nk’amafarasi, basimbuka nk’utwana tw’intama bagusingiza wowe Nyagasani, Umukiza wabo.
Zaburi ya 104 (105), 2-3, 36-37, 42-43
R/ Nimwiyibutse ibikorwa bihebuje by’Uhoraho.
Nimumuririmbire, mumucurangire,
Nimuzirikane ibitangaza yakoze ;
nimwishimire izina rye ritagatifu,
muhimbarwe, mwebwe abashakashaka Uhoraho !
Nyuma anangura icyitwa uburiza cyose mu gihugu,
n’abana b’imfura bibarutse bakiri abasore.
Nuko ahakura abe bitwaje feza na zahabu,
nta n’umwe uhutaye mu miryango yabo.
Koko yibutse isezerano rye ritagalifu,
yagiriye Abrahamu umugaragu we !
Nuko yimura umuryango wishimye,
intore se zisohokana urwamo rw’impundu.
Ivanjili ya Mutagatifu Luka 18, 1-8
Muri icyo gihe, Yezu acira abigishwa be umugani, abumvisha ko ari ngombwa gusenga iteka batarambirwa. Nuko aravuga ati « Mu mugi umwe hari umucamanza utatinyaga Imana, ntiyubahe n’abantu. Muri uwo mugi hari n’umupfakazi wazaga kumubwira ati “Nkiranura n’uwo duhora tuburana ! Amwirengagiza igihe kirekire. Ageze aho aribwira ati “N’ubwo ndatinya Imana bwose kandi singire uwo nubaha, uriya mupfakazi wandembeje ngiye kumucira urubanza rwe rurangire, areke guhora aza kumena umutwe.” » Nyagasani arongera ati «Nimwumve ibyo uwo mucamanza mubi avuga. Imana se ni Yo yarangarana intore zayo, ntizirengere kandi ziyitakambira amanywa n’ijoro ? Ndabibabwiye : izabarenganura vuba. Ariko se, igihe Umwana w’umuntu azazira, azasanga hakiri ukwemera ku isi ? »


text:
Mu gihe uturere tw’umujyi wa Kigali turi muri gahunda ya Guma Mu rugo hari abaturage bafite imirimo yahagaze batangiye guhabwa ibiryo. Ubuyobozi bwavuze ko abazagaragaza ko batashyizwe ku ntonde zakozwe batazacikanwa ahubwo nabo bazandikwa bakagezwaho aya mafunguro.
Alphonsine Murebwayire utuye mu mudugudu wa Busasamana, Akagari ka Karuruma umurenge wa Gatsata avuga ko we iyi gahunda yamugezeho.
Abayobozi bo mu mudugu bamuzaniye ibyo kurya birimo; umuceri, akawunga n’ibishyimbo kuko ubu akazi yakoraga kahagaze ntiyarakibasha kubona ibimutunga we n’umuryango we w’abana batatu.
Mu magambo ye yagize ati”Nsanzwe nkora mu nganda Gikondo none akazi karahagaze ibi bampaye ndabyifashisha muri iyiminsi ndebe ko nasunika iminsi kandi ndashima abatekereje kubiduha.
Uyu mudugudu ufite abaturage 256 muri bo abagomba guhabwa ibiryo bagera ku 130.
Rutayisire Jean uwuyobora avuga ko babahisemo bashingiye ku bahagaritse akazi bitewe n’icyorezo cya COVID-19
Ese abatazisanga kuri izi lisiti kandi badafite ibyo kurya bizagenda bite?
Munyaneza Aimable uyobora Gatsata avuga ko bazashyirwa ku migereka nabo bagahabwa ibiryo kuko ntawuzicwa n’inzara
“Aba turimo guha bashyizwe ku rutonde kuko imirimo bakoraga yahagaze ariko abandi tuzamenya ko batariho kandi bakeneye gufashwa tuzabikora, bazatumenyesha nabo babihabwe, nta muturage wacu uzicwa n’inzara” Rutayisire
Muri iyi gahunda ya Guma mu rugo ingo zigera ku bihumbi 210 nizo zigomba guhabwa ibyo kurya. Gusa ababihabwa basaba ko bitahita birangira ngo bahabwe rimwe gusa ahubwo byakomeza kuko ngo ibirimo gutangwa bishobora kutabamaza iminsi 10.
Inkuru ya: Juventine Muragijemariya/RadioTV10 Rwanda


text:
Impinduka: Vestine na Dorcas igitaramo cyabo amataliki yahindutse
Imibereho y’umuvugabutumwa Billy Graham wasengeye abaperezida benshi ba Amerika
William Franklin Graham, Jr., uzwi cyane ku izina rya Billy Graham, yari umuvugabutumwa akaba n’umukozi wa Kristo imyaka irenga 70. Umuryango yashinze, Ishyirahamwe ry’ivugabutumwa rya Billy Graham, ugira uruhare mu ivugabutumwa ku isi, amahugurwa, na minisiteri zegereye abaturage. Billy Graham yavutse mu 1918 muri Carolina y’Amajyaruguru apfa muri 2018 afite imyaka 99.
Billy Graham yari umuvugabutumwa uzwi cyane ku isi mu myaka irenga 60, akurikiza imigenzo y’abagabo nka D. L. Moody na Billy Sunday. Graham yakoze ibiterane birenga 400 yakoze ivugabutumwa mu bihugu n’intara birenga 185. yabwirije ubutumwa bwiza bwa Yesu Kristo abantu miliyoni 215. Yagize kandi amakuru menshi binyuze kuri radiyo na televiziyo, imishinga ya videwo na firime, imishinga n’ibinyamakuru, na interineti. Graham yanditse ibitabo 34, birimo Amahoro hamwe n’Imana, Abamarayika, hamwe na autobiography yagurishijwe cyane, Nkanjye. Akenshi yiswe “Umushumba wa Amerika,” Graham yasengeye buri perezida wa Amerika kuva Harry Truman kugeza Barack Obama.
Billy Graham yatangaje ubutumwa bwiza mu buryo bworoshye kandi bwumvikana. Mu rugendo rwe rwa nyuma mu 2005, yagize ati: “Mfite ubutumwa bumwe: ko Yesu Kristo yaje, apfira ku musaraba, arazuka, maze adusaba kwihana ibyaha byacu no kumwakira mu kwizera nk’Umwami n’Umukiza, kandi nitubikora, tubabarirwa ibyaha byacu byose ”.
Billy Graham yashakanye na Ruth Bell mu 1943, bakomeza gushyingirwa kugeza igihe Ruth yapfiriye mu 2007. Billy na Ruth babyaranye abana batanu. Ukurikije inkuru zose zimuvugwaho, yari umugabo wuje urukundo kandi wubaha Imana. Hagati ya 1940, Graham yakoranye na Youth for Christ maze mu 1947 akora ubutumwa bwe bwa mbere bw’ivugabutumwa. Mu mpera za 1940 , Graham yabaye izina ry’umuryango muri Amerika no mu Bwongereza kuko “amateraniro ye” yatangiye kuzura ndetse na sitade nini n’ibibuga by’imikino.
Billy Graham yari afite udushya mu gukoresha itangazamakuru.yabonye agaciro ko kwamamaza ubutumwa binyuze muburyo bwose bushoboka. Afatwa nk’umwe mu batangije ivugabutumwa rya radiyo na televiziyo. Gahunda ye ya radio buri cyumweru Isaha yicyemezo yamaze imyaka irenga 50. Yashinze ikinyamakuru Christianity Today kandi asohora ikinyamakuru Icyemezo. Yanditse ibitabo hamwe n’inkingi y’ibinyamakuru “Igisubizo cyanjye.” Nyuma, yakoresheje interineti atangaza ubutumwa bwiza bwa Yesu Kristo.
Kugirango arusheho kwegera abantu muri buri mujyi, Graham yakoranye inama y’amatorero y’abaporotesitanti. Graham ubwe yahawe inshingano muri Fellowship y’Ababatisita y’Amajyepfo, ariko yashakaga ko ubutumwa bwiza bugira ahantu hanini hashoboka, bityo agera mu madini. Iyi myitozo yazanye ibirego bya ecumenism, ariko, kuri Graham, bwari inzira nziza yo kugera ku bantu benshi. Inama yaho yafashije mu mwuka basengera umusaraba mu byumweru mbere yuko Graham ahagera. Bafashaga kandi mu buryo bworoshye, gutunganya amakuru no gukusanya inkunga y’ibirori bikomeye. Nyuma y’urugendo, amatorero atandukanye yariyemeje gukurikirana abizera bavutse. Urugendo rwa nyuma rwa Graham, mu mujyi wa New York mu 2005, rwatewe inkunga n’amatorero yo mu karere 1,400 yo mu madini 82 atandukanye.
Ibiterane bya Billy Graham byahoraga bikurura abantu benshi, kandi abantu bahoraga bumva ubutumwa bwiza. Buri teraniro ryabaga ririmo umuziki – korari nini igizwe n’impano zitandukanye, hamwe n’abaririmbyi bazwi cyane n’abacuranga ibikoresho. Buri teraniro ryarangiranye no guhamagara igicaniro. Graham yahamagariye abantu kwitabira ubutumwa bwiza baza imbere bagatanga ubuzima bwabo kuri Kristo. Indirimbo “Nkuko ndi, nta Plea imwe” yari indirimbo y’ubutumire.
Graham yatanze ingingo yo kuguma ku murimo; ni ukuvuga, yashakaga kwibanda ku kwamamaza ubutumwa bwiza, kandi ahanini, yirinze politiki kandi yirinda impaka zishingiye ku tuntu duto. Ati: “Nta kintu gisohoka i Washington cyangwa na hamwe muri ibyo bigiye gukiza isi cyangwa guhindura abagabo n’abagore”. “Ni Kristo.”
Rimwe na rimwe Graham yavuze amagambo akemangwa mu nyigisho, cyane cyane mu myaka ye ya nyuma. Nkurugero, inshuro zirenze imwe yasaga nkuwakinguye igitekerezo cyuko umuntu ashobora gukizwa atizeye Yesu Kristo, bivuguruza neza imirongo nka Yohana 14: 6 n’Ibyakozwe 4:12. Benshi, niba atari bose, muri aya magambo ateye amakenga nyuma yakuweho cyangwa arasobanurwa. Ibyo ari byo byose, bitwibutsa bikomeye ko ntawe utunganye kandi ko amaherezo kwizera kwacu kugomba gushingira ku Mana no mu Ijambo ryayo, atari mu bantu.
Billy Graham yagiye kubana na Nyagasani ku ya 21 Gashyantare 2018. Yasize umurage wo gukorera Umwami wizerwa kandi ubuzima bwinshi bwarahindutse kubera ubwitange bwe bwo kwereka abantu Yesu Kristo. Ikimenyetso cye cy’imva gikubiyemo aya magambo akwiriye: “Umubwiriza Ubutumwa bwiza bw’Umwami Yesu Kristo.”


text:
Xiamen Rainbow Medical Technology Co., Ltd. yashinzwe mu 2011 kandi iherereye mu mujyi mwiza wa Xiamen uri ku nkombe.Dufite ubuhanga bwo kugurisha ibikoresho bya pulasitiki byubuvuzi hamwe nibikoresho bya laboratoire, hamwe nimyaka irenga 10 yingufu zidacogora, twubatsemo itsinda ryinyangamugayo kandi ryizewe, kandi dufite uburambe bwo kugurisha.
1. Ibicuruzwa byacu
Ibicuruzwa byacu byingenzi birimo Kwipimisha Urugo Covid-19 Ikizamini cya Antigen Rapid, ibikoresho byo gukusanya virusi ya virusi, ibikoresho bya Rapid test.swabs, Covid-19 Antigen Rapid Test (ikusanyirizo ryamacandwe), ibikoresho bitandukanye bya laboratoire, amapikipiki yumuriro, umuyaga, umwuka wa ogisijeni, centrifuges, pipettes, ubwogero bwibyuma, nibindi. Mugihe kizaza, isosiyete izakomeza kunoza ibyiciro byibicuruzwa no kwitangira gukemura ibibazo bitandukanye byabakiriya.
Serivisi zacu
Intego zacu za serivisi zirimo ibigo byubuvuzi, laboratoire zipima ubuvuzi bwa gatatu, amasosiyete atandukanye yo mu gihugu no hanze y’indwara, inganda n’abaturage muri rusange.Ibicuruzwa byacu byoherezwa cyane cyane muri Amerika, mu bihugu by’ubumwe bw’ibihugu by’Uburayi, Afurika, Aziya y'Amajyepfo y'Uburasirazuba, Ubuhinde.
Dutanga kandi serivisi yihariye, nibicuruzwa bimwe bishobora gutanga ingero kubuntu.Ibirimo guhinduranya birimo: ikirango, ikirango, ibicuruzwa bipakira hamwe nagasanduku ko hanze.
3. Ibyiza byacu
Turi icyuma kimwe cyo gutanga imiti;turi itsinda ryinshuti kandi zifite ubuhanga buhanitse.Ukurikije amahame mpuzamahanga, ibicuruzwa byacu byinshi byatsinze ISO9001, ISO13485, CE byemewe, bimwe muribi byanditse FDA.Ubwiza buhamye kandi butajegajega byemeza neza amakuru yukuri.Ubundi buryo bwubufatanye nka OEM na ODM, natwe dutezimbere neza hamwe nabakiriya.Igiciro cyo guhiganwa nubunini byatumye ibicuruzwa byacu bikundwa kumasoko yubuvuzi.
Igihe cyo kohereza: Werurwe-23-2022


text:
Umusaza Karani Jean Damascene wavutse mu 1940, yarahiye kongera gupfusha inka biturutse ku ibura ry’ubwatsi nk’uko byamubagaho mu bihe by’impeshyi bikunze kurangwa n’izuba rikaze mu bice by’uburasirazuba bw’u Rwanda ari naho akorera ubworozi bw’inka.
Karani woroye inka zisaga 60 mu karere ka Nyagatare, avuga ko mu mpeshyi ibura ry’ubwatsi ryatwaraga ubuzima bw’inka ze dore ko yemeza ko mu mpeshyi ya 2015 n’iya 2016, zombi yazipfushijemo inka 24, ari nabyo byatumye afata umwanzuro wo guhinga ubwatsi akajya abuhunika bukagoboka inka ze mu bihe by’izuba.
Karani yororera ku buso bwa Ha 25, yafashe Ha 5 azihingaho ubwatsi, avuga ko iki cyemezo agikesha Minisiteri y’ubuhinzi n’ubworozi yamuhaye ubujyanama na nkunganire mu buhinzi bw’ubwatsi.
Ubwatsi buhunitswe neza bumara igihe kirekire butangiritse, inka iburiye igira umukamo ushimishije kurusha uko yari isanzwe
Gusa bamwe mu borozi twaganiriye muri aka karere bavuga ko guhinga ubwatsi bigoye kuko bigihenze cyane dore ko Karani avuga ko ubwo afite bwamutwaye asaga ibihumbi Magana atandatu. Umwe mu baturanyi ba muzehe Karani agira ati “Ibi byose Karani yabikoze tureba, ubu ageze aho atubwira ko afite ubwatsi burenze inka afite ku buryo n’izacu yazitunga kuva ubu kugeza impeshyi irangiye. Natwe twakabikoze ariko ubushobozi ntitwashoboye kubugeraho, hasabwa aho kubuhinga hahagije, ikindi hagasabwa amafaranga.”
Muzehe Karani anashishikariza abandi borozi guhinga ubwatsi
Minisitiri w’Ubuhinzi n’ubworozi, Mukeshimana Gerardine uhamya ko nta muntu ushobora korora adahinga ubwatsi, avuga ko Leta ikomeje gukora ibishoboka ngo kubutera no kubuzigama bibe umuco.
Minisitiri Mukeshimana agira ati “Ubundi ikiro cy’imbuto y’ubwatsi bw’inka kigura ibihumbi 12, mu babufite ubu bose twabubahereye amafaranga 1200 ku kiro kugirango buhenduke bose babashe kubugura, ikindi ni uko abantu bari mu turere twakariwe n’izuba twabahaye ubwatsi bw’ubuntu. Ariko kandi nk’ubu bweze, abantu bakwiye kugenda ku babwejeje bagasoroma imbuto bakajya kuzitera bityo umuco wo gutera ubwatsi abantu bakawumenyera.”
Karani ubu afite ubwatsi bwatunga inka ze bukanasaguka, ari kubusarura abuhunika neza
N’ubwo hirya no hino abahinzi borozi usanga bataka ikibazo cy’ubushobozi, abahanga muri byo bahamya ko nabyo bisaba gushoro kugirango ubikora arusheho kubikora kinyamwuga kandi bimwinjirize atubutse ku buryo buhoraho.


text:
Bibiliya itubwira inkuru z’abantu Imana yavugishije, bakayumvisha amatwi yabo n’ijwi ryayo (Kuva 3:14; Yosuwa 1:1; Abacamanza 6:18; 1 Samweli 3:11; 2 Samweli 2:1; Yobu 40:1; Yesaya 7:3; Yeremiya 1:7; Ibyakozwe 8:26; 9:15’izo ariko ni ingero nkeya cyane). No muri iyi myaka yacu, nta kintu cyabuza Imana kuvugisha umuntu akayumvisha amatwi ye. Ariko twibuke ko nubwo Bibiliya itubwira inshuro amagana ijwi ry’Imana ryumvikanye, byabaye mu myaka irenze 4,000 yose. Ni ukuvuga ko kuba Imana yavugisha abantu mu ijwi riranguruye biba ari ibintu bidasanwe, atari ibyo gufata nk’akamenyero. Ndetse n’iyo Bibiliya itubwira ko kanaka yumvise ijwi ry’Imana, akenshi biragoye kwemeza ko ryari ijwi ryumvikaniye mu matwi, ijwi ryumvikaniye mu mutima, cyangwa gusa ko bumvise basunikiwe gukora ikintu runaka.
Twerure, Imana iracyavugisha abantu ubungubu. Icya mbere, Imana ituvugisha inyuze mu Ijambo ryayo (2 Timoteyo 3:16-17). Yesaya 55:11 haravuga ngo: ‘ni ko ijambo ryanjye riva mu kanwa kanjye rizamera. Ntirizagaruka ubusa ahubwo rizasohoza ibyo nshaka, rizashobora gukora icyo naritumye.’ Bibiliya ni Ijambo ry’Imana, ritubwira ibyo dukeneye kumenya, rituyobora mu gucungurwa no kubaho ubuzima bwa Gikristo. 2 Petero 1:3 haravuga ngo: ‘kuko imbaraga z’ubumana bwayo zatugabiye ibintu byose bizana ubugingo no kūbaha Imana, tubuheshejwe no kumenya neza uwaduhamagarishije ubwiza bwe n’ingeso ze nziza.’
Imana ishobora no kutuvugisha inyuze mu bikorwa ‘ ni ukuvuga ko ishobora kutuyobora binyuze mu ruhererekane rw’ibiba. Imana kandi idufasha kurondora hagati y’ikiza n’ikibi binyuze mu mitimanama yacu (1 Timoteyo 1:5, 1 Petero 3:16). Imana nanone ihora itunganya ibitekerezo byacu ngo bihure n’ibyayo (Abaroma 12:2). Imana yemera ko hari bimwe bitubaho ngo iduhindure, kandi inadufashe gukura mu Mwuka (Yakobo 1:2-5, Abaheburayo 12:5-11). 1 Petero 1:6-7 hatubwira ko ‘Ni cyo gituma mwishima, nubwo ahari mukwiriye kumara igihe gito mubabazwa n’ibibagerageza byinshi, kugira ngo kwizera kwanyu kugaragare ko kurusha izahabu igiciro cyinshi (kandi izahabu nubwo ishira igeragereshwa umuriro), kandi kugira ngo kwizera kwanyu kugaragare ko ari uk’ukuri, amaherezo kuzabahesha ishimwe n’ubwiza n’icyubahiro ubwo Yesu Kristo azahishurwa.’
Ijwi ry’Imana ndetse hari nubwo ryumvikana rinyuze mu bantu. Bishobora ariko kuba bitaba kenshi cyane nkuko benshi bashobora kubyemeza. Tubyibuke, no muri Bibiliya, kuba Ijwi ry’Imana ryakumvikana, si ibisanzwe, ahubwo ni imbonekarimwe. Nuko rero, uzavuga ko yumvise ijwi ry’Imana, uzagenzure ibyo akeka ko byavuzwe ukoresheje Bibiliya. Imana iramutse ivuze uyu munsi, ntabwo yavuguruza cyangwa ngo inyuranye n’Ijambo ryayo (2 Timoteyo 3:16-17). Imana si umuntu ngo yivuguruze.
Bibiliya itubwira inkuru z’abantu Imana yavugishije, bakayumvisha amatwi yabo n’ijwi ryayo (Kuva 3:14; Yosuwa 1:1; Abacamanza 6:18; 1 Samweli 3:11; 2 Samweli 2:1; Yobu 40:1; Yesaya 7:3; Yeremiya 1:7; Ibyakozwe 8:26; 9:15’izo ariko ni ingero nkeya cyane). No muri iyi myaka yacu, nta kintu cyabuza Imana kuvugisha umuntu akayumvisha amatwi ye. Ariko twibuke ko nubwo Bibiliya itubwira inshuro amagana ijwi ry’Imana ryumvikanye, byabaye mu myaka irenze 4,000 yose. Ni ukuvuga ko kuba Imana yavugisha abantu mu ijwi riranguruye biba ari ibintu bidasanwe, atari ibyo gufata nk’akamenyero. Ndetse n’iyo Bibiliya itubwira ko kanaka yumvise ijwi ry’Imana, akenshi biragoye kwemeza ko ryari ijwi ryumvikaniye mu matwi, ijwi ryumvikaniye mu mutima, cyangwa gusa ko bumvise basunikiwe gukora ikintu runaka.


text:
Ku wa Gatandatu w’icyumweru dusoje nibwo umunyamakurukazi wa Siporo kuri Bb FM-Umwezi, Uwimana Clarisse yasezeranye kubana akaramata imbere y’Imana na Bertrand Festus ndetse bahise bakora n’indi muhango yose y’ubukwe.
Kuri uwo munsi byari ibyishimo bidacagase kuri abo bombi bemeye kurushinga bakaba umwe aho bazajya basangira akabisi n’agahiye mu rugo rwabo.
Ubwo imihango y’ubukwe yendaga kurangira, Clarisse na Festus Bertrand babyiniye abari aho ngaho aho babyinaga imwe mu ndirimbo z’umuhanzi Victor Rukotana.
Abari batashye ubukwe bwa Clarisse na Festus Bertrand bakomeye amashyi ndetse bavuze n’impundu ku ruhande rw’ababyeyi kubera ibyishimo.
Videwo: